cyanic-selkie/wikianc huggingface dataset:
ಗರ್ಭಧಾರಣೆ
ಗರ್ಭಾವಸ್ಥೆಯಲ್ಲಿ ಸ್ವಾಭಾವಿಕ ಶಾರೀರಿಕ ಬದಲಾವಣೆಗಳು
ಬೆಳೆಯುವ ಭ್ರೂಣಕ್ಕೆ ಅಗತ್ಯವಾದ ಆಹಾರ ಸಾಮಗ್ರಿಗಳನ್ನು ಕ್ಲಪ್ತ ಉಷ್ಣತೆಯುಳ್ಳ ಸ್ಥಳವನ್ನು ಗರ್ಭಾವಸ್ಥೆ ಅನುಕೂಲವಾಗಿ ಒದಗಿಸುವುದೇ ಅಲ್ಲದೆ ಮುಂದಕ್ಕೆ ಬೇಕಾಗಬಹುದಾದ ಶಾರೀರಿಕ ಬದಲಾವಣೆಗಳನ್ನೂ ಉಂಟುಮಾಡುತ್ತದೆ. ಮೊದಲಾಗಿ ಗರ್ಭಕೋಶ ದೊಡ್ಡ ದಾಗುವುದು. ಅದರೊಳಗಿರುವ ಭ್ರೂಣದ ಬೆಳೆವಣಿಗೆಯಿಂದ ಅದು ಹಿಗ್ಗುವುದು ಮಾತ್ರವಲ್ಲದೆ ತಾನೇ ಸ್ವತಃ ದೊಡ್ಡದಾಗಿ ದೃಢವಾಗುತ್ತದೆ. ಇದರಿಂದ ಗರ್ಭಕೋಶ ಸಕಾಲದಲ್ಲಿ ಸಂಕುಚಿಸಿ ಶಿಶುಜನನವಾಗುವುದಕ್ಕೆ ಅನುಕೂಲವಾಗುವುದು. ಉದರ ಮತ್ತು ಕಿಬ್ಬೊಟ್ಟೆಯ ಮುಂದಿನ ಭಿತ್ತಿಯ ಸ್ನಾಯುಗಳು ವೃದ್ಧಿ ಮತ್ತು ಸ್ರವಿಸುವ ಸಾಮರ್ಥ್ಯವೂ ಮೂಳೆಗಳ ಕಟ್ಟು ಹಿಗ್ಗಿದಂತಾಗುವುದೂ ಹೆರಿಗೆಗೆ ಅನುಕೂಲವಾಗುವ ಬದಲಾವಣೆಗಳು. ಸ್ತನಗಳ ವೃದ್ಧಿ ಮತ್ತು ಸ್ರವಿಸುವ ಸಾಮರ್ಥ್ಯವೂ ಗರ್ಭಾವಸ್ಥೆಯಲ್ಲಿ ಕಂಡುಬರುತ್ತದೆ. ಇದು ಮುಂದೆ ಹುಟ್ಟುವ ಮಗುವಿಗೆ ಹಾಲುಡಿಸಿ ಸಂರಕ್ಷಿಸಲು ಆಗಿರುವ ಏರ್ಪಾಡು, ಗರ್ಭಾವಸ್ಥೆಯಲ್ಲಿ ವ್ಯಕ್ತಿಯ ತೂಕದ ಹೆಚ್ಚಳ ಸುಮಾರು 11-12 ಕೆ.ಜಿ. ವೃದ್ಧಿಗೊಂಡ ಗರ್ಭಕೋಶ, ಅದರೊಳಗಿರುವ ಮಗು, ಸ್ತನಗಳು ಎಲ್ಲಾ ಸುಮಾರು 5-6 ಕೆ.ಜಿ. ತೂಕಕ್ಕೆ ಕಾರಣ. ಉಳಿದ 5-6 ಕೆ.ಜಿ. ತೂಕದ ಹೆಚ್ಚಳ ದೇಹದಲ್ಲಿ ದ್ರವಾಂಶ ಹೆಚ್ಚು ಶೇಖರಣೆ ಆಗುವುದರಿಂದ ಉಂಟಾಗಿರುತ್ತದೆ. ರಕ್ತ ಸಹಜ ಪ್ರಮಾಣಕ್ಕಿಂತ 1/3ರಷ್ಟು ಹೆಚ್ಚಾಗಿದ್ದು ಕಣಗಳಿಗಿಂತ ದ್ರವಾಂಶ ಜಾಸ್ತಿಯಾಗಿರುವುದರಿಂದ ಸಹಜವಾಗಿಯೆ ಗರ್ಭಾವಸ್ಥೆಯಲ್ಲಿ ರಕ್ತವರ್ಣಹೀನತೆ ಕಂಡುಬಂದು ಸ್ವಾಭಾವಿಕ ಪ್ರಮಾಣದ ಶೇ. 87 ರಷ್ಟು ಮಾತ್ರ ಹಿಮೋಗ್ಲೋಬಿನ್ ಇರುತ್ತದೆ. ಗರ್ಭಾವಸ್ಥೆ ಕೊನೆಗೊಂಡಾಗ ಶರೀರ ತೂಕ ಸಹಜಮಟ್ಟಕ್ಕೆ ಸಾಮಾನ್ಯವಾಗಿ ಬಂದರೂ ಕೆಲವು ವೇಳೆ ತೂಕದ ಹೆಚ್ಚಳ ಪ್ರಸವಕಾಲದಿಂದ ಗಣನೆಗೆ ಬರುವಂತೆ ಸ್ಥೂಲಕಾಯವಾಗಿ ನಿಂತುಬಿಡಬಹುದು. ಗರ್ಭಾವಸ್ಥೆಯ ಪ್ರಾರಂಭವನ್ನು ಅನೇಕ ವಿಧದಿಂದ ಕರಾರುವಾಕ್ಕಾಗಿ ಗುರುತಿಸಬಹುದು. ಅಂಡಾಣು ಅಂಡಕೋಶದಿಂದ ಹೊರಬಿದ್ದ ದಿವಸ ಸ್ತ್ರೀಯರಲ್ಲಿ ಮುಂಜಾನೆ ದೇಹದ ಉಷ್ಣತೆ ಹಠಾತ್ತನೆ ಸ್ವಲ್ಪ ತಗ್ಗಿ ಆಮೇಲೆ ಮುಂಚಿಗಿಂತ ಸ್ವಲ್ಪ ಹೆಚ್ಚಿನ ಮಟ್ಟಕ್ಕೆ ಏರಿ ಮುಂದಿನ ದಿವಸಗಳಲ್ಲಿ ಆ ಹೊತ್ತಿನಲ್ಲಿ ಅದೇ ಏರಿದ ಮಟ್ಟದಲ್ಲಿ ಇರುತ್ತದೆ. ಅಂಡಾಣು ಅಂಡಕೋಶದಿಂದ ಹೊರಬಿದ್ದ 22-24 ಗಂಟೆಗಳಲ್ಲಿ ಗರ್ಭಾವಸ್ಥೆ ಪ್ರಾರಂಭವಾಗಿರಬೇಕೆನ್ನುವುದು ವ್ಯಕ್ತಪಟ್ಟಿದೆ. ಆದ್ದರಿಂದ ಮುಂಜಾವಿನ ಶರೀರೋಷ್ಣತೆಯನ್ನು ಕ್ಲಿಪ್ತವಾಗಿ ನೋಡುತ್ತಿದ್ದರೆ ಅದರ ವ್ಯತ್ಯಾಸದಿಂದ ಅಂಡಾಣು ಹೊರಬಿದ್ದ ದಿವಸವನ್ನು, ಅರ್ಥಾತ್ ಗರ್ಭಾವಸ್ಥೆಯ ಪ್ರಾರಂಭವನ್ನು, ಪತ್ತೆಮಾಡಬಹುದು. ಶರೀರೋಷ್ಣತಾ ವ್ಯತ್ಯಾಸ ಸ್ವಲ್ಪವೇ ಆದರೂ (0.5ಲಿ ಸೆಂ.) ಅದು ಖಚಿತವಾಗಿ ಆಗುತ್ತದಾದ್ದರಿಂದ ಈ ರೀತಿಯ ಗಣನೆ ಕಷ್ಟವಾಗುವುದಿಲ್ಲ. ಆ ದಿವಸದಿಂದ ಗರ್ಭಾವಸ್ಥೆ ಸಾಮಾನ್ಯವಾಗಿ 266 ದಿವಸಗಳು ಅಂದರೆ 9 1/2 ತಿಂಗಳು (ಚಾಂದ್ರಮಾನ) ಕಾಲ ವ್ಯಾಪ್ತಿಯುಳ್ಳದ್ದಾಗಿರುತ್ತದೆ. ಆದರೆ ಬೇರೆ ಬೇರೆ ಸ್ತ್ರೀಯರಲ್ಲಿ ಆರೋಗ್ಯವಾಗಿದ್ದರೂ ಈ ಅವಧಿ 252 ರಿಂದ 285 ದಿವಸಗಳವರೆಗೆ ಬದಲಾಗಬಹುದು. ಜೊತೆಗೆ ಅಂಡಾಣು ಹೊರಬಿದ್ದ ದಿವಸವನ್ನು ಶರೀರದ ಉಷ್ಣತಾಮಾಪನದಿಂದ ಎಲ್ಲರೂ ಖಚಿತವಾಗಿ ತಿಳಿದುಕೊಳ್ಳಲಾರರು. ಆದ್ದರಿಂದ ಗರ್ಭಾವಸ್ಥೆಯ ಕಾಲವನ್ನು ಬೇರೆ ಸುಲಭ ರೀತಿಯಲ್ಲಿ ಗಣಿಸುವುದು ರೂಢಿಗೆ ಬಂದಿದೆ, ಕೊನೆಯ ಬಾರಿ ಆದ ರಜಸ್ರಾವದ ಮೊದಲನೆಯ ದಿವಸಕ್ಕೆ ಏಳು ದಿವಸಗಳನ್ನು ಸೇರಿಸಿ ಅಲ್ಲಿಂದ ಮುಂದಕ್ಕೆ 9 ತಾರೀಖು ಪಟ್ಟಿ ತಿಂಗಳನ್ನು ಎಣಿಸಿದರೆ ಲಭಿಸುವ ದಿವಸ ಗರ್ಭಾವಸ್ಥೆಯ ಅಂತಿಮ ದಿವಸವೆಂದು ಗಣಿಸುವುದೂ ಇದು ಮುಟ್ಟಾದ ಮೊದಲ ದಿವಸದಿಂದ 280 ದಿನಗಳು ಅಂದರೆ 10 ಚಾಂದ್ರಮಾನ ತಿಂಗಳುಗಳ ಮೇಲೆ ಎಂದು ಗಣಿಸುವುದೂ ರೂಢಿಯಾಗಿದೆ. ಆದರೆ ನಿಜವಾಗಿ ಗರ್ಭಾವಸ್ಥೆಯ ಕಾಲ ಅಂಡಾಣು ಹೊರಬಿದ್ದು ನಿಷೇಚನಗೊಂಡ ದಿವಸದಿಂದ ಪ್ರಾರಂಭವಾಗುವುದರಿಂದ ಇದಕ್ಕಿಂತ 14 ದಿವಸಗಳು ಕಡಿಮೆ ಇರುತ್ತದೆನ್ನುವುದನ್ನು ಮರೆಯಬಾರದು. ಗರ್ಭಾವಸ್ಥೆಯ ಅವಧಿ ಅನೇಕ ವೇಳೆ ಯೋಗ್ಯ ಅಥವಾ ಅನೈತಿಕ ಜನನ ನಿಷ್ಕರ್ಷೆಯಲ್ಲಿ ನ್ಯಾಯಾಲಯದ ಅವಲೋಕನಕ್ಕೆ ಬರಬಹುದಾಗಿರುವುದರಿಂದ ಅನೇಕ ದೇಶಗಳಲ್ಲಿ ಗರ್ಭಾವಸ್ಥೆಯ ಕನಿಷ್ಠ ಮತ್ತು ಗರಿಷ್ಠ ಮಿತಿಗಳನ್ನು ಕಾನೂನಿನಂತೆ ನಿಯಮಿಸಲಾಗಿದೆ. ಬೇರೆ ಬೇರೆ ದೇಶಗಳಲ್ಲಿ ಗರಿಷ್ಠ ಮಿತಿ ಬೇರೆ ಬೇರೆ ಉಂಟು. ಗರ್ಭಾವಸ್ಥೆಯ 28 ವಾರಗಳ ಮುಂಚೆಯೇ ಅಂದರೆ 7 ನೆಯ ತಿಂಗಳಿಗೆ ಮುಂಚೆಯೇ ಪ್ರಸವವಾದರೆ ಜನಿಸಿದ ಮಗು ಜೀವಂತವಾಗಿರುವುದಿಲ್ಲ ಎಂದು ಸಾಮಾನ್ಯವಾಗಿ ಎಲ್ಲ ದೇಶಗಳಲ್ಲೂ ಅಂಗೀಕರಿಸಿದ್ದಾರೆ. ಆದ್ದರಿಂದ ಅನೇಕ ದೇಶಗಳಲ್ಲಿ ಗರ್ಭಾವಸ್ಥೆಯ ಗರಿಷ್ಠ ಮಿತಿ 310 ದಿವಸಗಳೆಂದು ಗಣಿಸಲಾಗಿದೆ.
ಆಹಾರ, ಪೋಷಕಾಂಶಗಳು, ಇತ್ಯಾದಿ
ಗರ್ಭಧರಿಸಿದ ಸಮಯದಲ್ಲಿ ಒಳ್ಳೆಯಗಾಳಿ, ಪೌಷ್ಟಿಕ ಆಹಾರ ಮತ್ತು ನಿಯಮಿತ ವ್ಯಾಯಾಮ ಅಗತ್ಯ. ಆಹಾರ ಸಮತೋಲನವಾಗಿದ್ದು, ವಿಟಮಿನ್ನುಗಳನ್ನೂ ಕಬ್ಬಿಣದ ಮತ್ತು ಸುಣ್ಣ ಅಂಶವನ್ನೂ ಪೂರೈಸುವಂತಿರಬೇಕು. ಸಾಮಾನ್ಯವಾಗಿ ಗರ್ಭಿಣಿಗೆ ಗರ್ಭಸ್ಥಿತಿ ಪೂರ್ವದ 1 1/5 ರಷ್ಟು ಶಕ್ತಿಯನ್ನು ಒದಗಿಸುವಷ್ಟು ಆಹಾರ ಬೇಕಾಗುತ್ತದೆ. ಇದು 3ನೆಯ ತಿಂಗಳಿನಿಂದಲೇ ಸಹಜವಾಗಿ ಉಂಟಾಗುವ ಹೆಚ್ಚಿನ ಹಸಿವಿನಿಂದ ಪೂರೈಕೆ ಆಗುತ್ತದೆ. ತರಕಾರಿ ಹಣ್ಣುಗಳನ್ನೂ ದಿನಕ್ಕೆ ಕಡೆಪಕ್ಷ ಮುಕ್ಕಾಲು ಲೀಟರ್ ಹಾಲನ್ನು ತೆಗೆದುಕೊಂಡರೆ ಸಾಕಾದಷ್ಟು ಪೋಷಣೆ ದೊರೆಯುತ್ತದೆ. ಪ್ರಗತಿಪರ ರಾಷ್ಟ್ರಗಳ ಜನತೆಯಲ್ಲಿ ತಕ್ಕಷ್ಟು ಜ್ಞಾನ, ಧನ ಇರುವುದರಿಂದ ಗರ್ಭಾವಸ್ಥೆಯಲ್ಲಿ ಹೆಚ್ಚು ಪ್ರಮಾಣದಲ್ಲಿ ಅಗತ್ಯವಾದ ವಿಟಮಿನ್ನುಗಳನ್ನುಳ್ಳ ಆಹಾರಗಳನ್ನು ತೆಗೆದುಕೊಂಡು ಆ ಅವಧಿಯಲ್ಲಿ ಮತ್ತು ಪ್ರಸವ ಸಮಯದಲ್ಲಿ ಕಷ್ಟವಾಗದಂತೆ ನೋಡಿಕೊಳ್ಳುತ್ತಾರೆ. ಆದರೆ ಭಾರತದಂಥ ಮುಂದುವರೆಯುತ್ತಿರುವ ದೇಶಗಳಲ್ಲಿ ಪೌಷ್ಟಿಕಾಹಾರದ ಕೊರತೆ ಕಂಡುಬರುತ್ತದೆ. ಕಬ್ಬಿಣದ ಕೊರತೆಯಿಂದ ರಕ್ತಹೀನತೆ ಕಂಡುಬರುತ್ತದೆ. ಗರ್ಭಾವಸ್ಥೆಯಲ್ಲಿ ಮದ್ಯಸಾರವು ಹೊಗೆಸೊಪ್ಪು ವರ್ಜ್ಯ, ವ್ಯಕ್ತಿಯ ಸ್ವಾಭಾವಿಕ ಬಯಕೆಗಳ ಪುರೈಕೆ ವಿಚಾರದಲ್ಲಿ ಜಾಗರೂಕತೆಯಿಂದ ವರ್ತಿಸಬೇಕಾಗುತ್ತದೆ. ಗರ್ಭಾವಸ್ಥೆಯಲ್ಲಿ ನರಮಂಡಲ ಸೂಕ್ಷ್ಮಸ್ಥಿತಿಯಲ್ಲಿ ಇರುವುದರಿಂದ ಮನಸ್ಸು ಉದ್ರೇಕಗೊಳ್ಳದಂತೆ ಎಚ್ಚರಿಕೆ ವಹಿಸಬೇಕಾಗುತ್ತದೆ. ಅವಶ್ಯಕತೆಗೆ ತಕ್ಕಂತೆ ನಿದ್ರೆ ಬೇಕಾಗುತ್ತದೆ. ಕಡಿಮೆಯೆಂದರೂ 10 ಗಂಟೆಗಳ ಕಾಲ ನಿದ್ರೆ ಮಗುವಿನ ಬೆಳೆವಣಿಗೆಗೆ ಅಗತ್ಯ. ಉಡಿಗೆ ತೊಡಿಗೆಗಳು ಹೊಟ್ಟೆ, ಸ್ತನಗಳನ್ನು ಬಿಗಿಯದಂತೆ ಇರಬೇಕಾಗುತ್ತದೆ. ಗರ್ಭಾವಸ್ಥೆಯಲ್ಲಿ ದೇಹದ ಸಮತೋಲನ ವ್ಯತ್ಯಾಸವಾಗಿದ್ದು ಗರ್ಭಿಣಿಯರು ನಡೆದಾಡುವಾಗ ಒಂದೆರಡು ಬಾರಿಯಾದರೂ ಮುಗ್ಗರಿಸಿ ಬೀಳುವುದು ಸಾಮಾನ್ಯ. ದೇಹಘಾತ ಮತ್ತು ಶ್ರಮವನ್ನು ಉಂಟುಮಾಡುವ ಕೆಲಸಗಳು, ಎತ್ತರದಿಂದ ಧುಮುಕುವುದು, ಭಾರ ಹೊರುವುದು ಗುದ್ದಾಡುವುದು, ದೂರ ಪ್ರಯಾಣ ಇವುಗಳೆಲ್ಲ ವರ್ಜ್ಯ, ಎತ್ತರದ ಹಿಮ್ಮಡಿ ಚಪ್ಪಲಿ ಒಳ್ಳೆಯದಲ್ಲ, ಯಾವ ಆತಂಕಗಳೂ ಇಲ್ಲದಿದ್ದರೆ ಸಂಭೋಗ ನಿಶಿದ್ಧವಲ್ಲ.
ಟಕೋಮ
ಟಕೋಮ - ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಪಶ್ಚಿಮ ವಾಷಿಂಗ್ಟನ್‍ನಲ್ಲಿರುವ ಒಂದು ರೇವುಪಟ್ಟಣ. ಇದು ಕಮೆನ್ಸ್‍ಮೆಂಟ್ ಕೊಲ್ಲಿಯ ಮೇಲಿದೆ.
ವಾಷಿಂಗ್ಟನ್ನಿನ ಇತರ ಕರಾವಳಿ ನಗರಗಳಲ್ಲಿರುವಂತೆ ಈ ನಗರದ ಪೌರರಲ್ಲೂ ಬಹು ಜನ ಸ್ಕಾಂಡಿ ನೇವಿಯನ್ ಮೂಲದವರು.
ಉದ್ಯೋಗ, ಕೈಗಾರಿಕೆ
ಟಕೋಮದ ಮುಖ್ಯ ಉತ್ಪನ್ನಗಳು ಚೌಬೀನೆ ಮತ್ತು ಚೌಬೀನೆ ಸಾಮಾನುಗಳು. ಅಲ್ಯೂಮಿನಿಯಂ, ತಾಮ್ರ ಮತ್ತು ತಾಮ್ರದ ಉತ್ಪನ್ನಗಳು, ಕಬ್ಬಿಣ ಮಿಶ್ರಲೋಹಗಳು, ಎರಕದ ಸಾಮಾನುಗಳು, ಇತ್ಯಾದಿ. ವಿದ್ಯುತ್‍ರಾಸಾಯನಿಕ ಯಂತ್ರಸ್ಥಾವರಗಳು ಕಾಸ್ಟಿಕ್ ಮತ್ತು ಕ್ಲೋರಿನ್‍ಗಳನ್ನು ಉತ್ಪಾದಿಸುತ್ತದೆ. ಗಂಡಸರ ಉಡುಪುಗಳನ್ನು ಹೊಲಿದು ಸಿದ್ಧಪಡಿಸುವ ಉದ್ಯಮವೂ ದೊಡ್ಡದು. ಎತ್ತುಗ (ಕ್ರೇನ್) ಮತ್ತು ಲೋಹದ ಸಲಕರಣೆಗಳನ್ನೂ ತಯಾರಿಸುತ್ತಾರೆ. ಪೆಸಿಫಿಕ್ ತೀರದ ಅತ್ಯಂತ ದೊಡ್ಡ ಹಡಗು ತಯಾರಿಕಾ ಕೇಂದ್ರಗಳಲ್ಲಿ ಇದು ಒಂದು. ಇಲ್ಲಿ ಮೀನು ಹಿಡಿಯುವ ದೋಣಿಗಳು, ಸೈನ್ಯಕ್ಕೆ ಬೇಕಾಗುವ ನೌಕೆಗಳು ಮುಂತಾದವನ್ನು ನಿರ್ಮಿಸಲಾಗುತ್ತದೆ. ಈ ನಗರದ ಬಳಿ ಸೈನ್ಯಕ್ಕೆ ಸಂಬಂಧಿಸಿದ ಕೆಲವು ಸಂಸ್ಥೆಗಳಿವೆ.
ಆಕರ್ಷಣೆಗಳು
ಟಕೋಮ ಪ್ರದೇಶದಲ್ಲಿ ಪ್ರಜೆಟ್ ಸೌಂಡ್ ವಿಶ್ವವಿದ್ಯಾಲಯ (1888), ಫೆಸಿಫಿಕ್ ಲ್ಯೂಥೆರನ್ ವಿಶ್ವವಿದ್ಯಾಲಯ (1890) ಇವೆ. ವಾಷಿಂಗ್‍ಟನ್ ರಾಜ್ಯ ಇತಿಹಾಸ ಸಂಘದ ಕೇಂದ್ರ ಕಚೇರಿ ಇರುವುದು ಟಕೋಮದಲ್ಲಿ. ಕಮೆನ್ಸ್‍ಮೆಂಟ್ ಕೊಲ್ಲಿಗೆ ಎದುರಾಗಿ ಅದರ ಐದು ಅಂತಸ್ತುಗಳ ವಸ್ತುಸಂಗ್ರಹಾಲಯವಿದೆ. ನಗರದಲ್ಲಿ 35ಕ್ಕೂ ಹೆಚ್ಚು ಉದ್ಯಾನಗಳಿವೆ; ಇವುಗಳ ಒಟ್ಟು ವಿಸ್ತೀರ್ಣ 1,700 ಎಕರೆ. ಇವುಗಳಲ್ಲಿ ಅತಿ ದೊಡ್ಡದಾದ ಒಂದು ಉದ್ಯಾನದಲ್ಲಿ ಸಾರ್ವಜನಿಕ ವಿಹಾರತಾಣ, ಪ್ರಾಣಿಸಂಗ್ರಹಾಲಯ, ರಂಜನೀಯ ದೃಶ್ಯಗಳಿಂದ ಕೂಡಿದ ತೋಟಗಳು ಮುಂತಾದವು ಇವೆ.
ಇತಿಹಾಸ
ಹಿಂದೆ ಇದಕ್ಕೆ ಕಮೆನ್ಸ್‍ಮೆಂಟ್ ನಗರ ಎಂಬ ಹೆಸರಿತ್ತು. 1868ರಲ್ಲಿ ಇದರ ಹೆಸರನ್ನು ಟಕೋಮ ಎಂದು ಬದಲಾಯಿಸಲಾಯಿತು. 1875ರಲ್ಲಿ ಇದು ನಗರವಾಗಿ ನಿಯಮಿತವಾಯಿತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು
ಕ್ರಿಸ್‌ಮಸ್‌ ಕೇಕ್‌
ಉಲ್ಲೇಖ
ವರ್ಗ:ಕ್ರೈಸ್ತ ಧರ್ಮದ ಹಬ್ಬಗಳು
ಝೇಲಮ್
thumb|ಝೇಲಂ ನದಿಯ ಹರಿವಿನ ನಕ್ಷೆ thumb|ಪಾಕಿಸ್ತಾನದಲ್ಲಿನ ಝೇಲಮ್ ನದಿ ಝೇಲಮ್ -ಭಾರತ, ಪಾಕಿಸ್ತಾನಗಳಲ್ಲಿ ಹರಿಯುವ ಒಂದು ನದಿ; ಪಾಕಿಸ್ತಾನದ ರಾವಲ್ಪಿಂಡಿ ವಿಭಾಗದ ಒಂದು ಜಿಲ್ಲೆಯ ಆಡಳಿತ ಕೇಂದ್ರ.
ಝೇಲಮ್ ನದಿ
ಝೇಲಮ್ ನದಿ ಪಂಜಾಬಿನ ಐದು ನದಿಗಳಲ್ಲೊಂದು. ಭಾರತದ ಜಮ್ಮು ಮತ್ತು ಕಾಶ್ಮೀರ ರಾಜ್ಯದಲ್ಲಿ ಬನಿಹಾಲ್ ಕಣಿವೆಗೆ ಈಶಾನ್ಯದಲ್ಲಿ ಉಗಮಿಸುತ್ತದೆ. ಇದರ ಇನ್ನೊಂದು ಮೂಲ ಶೇಷನಾಗ್ ಸರೋವರ. ಝೇಲಮ್‍ನ ಬಲದಂಡೆಯ ಒಂದು ಉಪನದಿಯಾದ ಲಿಡ್ಡಾರ್‍ನ ತಲೆಯ ಬಿಳಿ ಈ ಸರೋವರವಿದೆ. ಅದ್‍ಪಾತ್, ಬ್ರಿಂಗ್ ಮತ್ತು ಸಂದ್ರನ್‍ಗಳು ಒಂದಾಗಿ ಒಂದು ತೊರೆಯಾಗಿ ಝೇಲಮ್ ನದಿಯ ಬಲದಂಡೆಯಲ್ಲಿ ಅನಂತನಾಗ್ ಬಳಿ ಅದನ್ನು ಸೇರುತ್ತದೆ. ಅಲ್ಲಿಂದ ನದಿ ವಾಯುವ್ಯ ದಿಕ್ಕಿನಲ್ಲಿ ಕಾಶ್ಮೀರ ಕಣಿವೆಯ ಮೂಲಕ ಹರಿದು, ಶ್ರೀನಗರವನ್ನು ದಾಟಿ, ವೂಲರ್ ಸರೋವರವನ್ನು ಸೇರುತ್ತದೆ. ಅಲ್ಲಿಂದ ಹೊರಬಂದು ಪೀರ್ ಪಂಜಲ್ ಶ್ರೇಣಿಗೆ ಅಡ್ಡಲಾಗಿ 20 ಮೈ. ದೂರ ಹರಿದು ಉರೀಗೆ ಬರುತ್ತದೆ. ಬಾರಮೂಲದ ಬಳಿ ಸು. 7,000 ಆಳದ ಕಂದರದಲ್ಲಿ ಹರಿದು, ಉರೀಯಿಂದ ವಾಯುವ್ಯಾಭಿಮುಖವಾಗಿ ಮುಜಫರಬಾದ್‍ಗೆ ಪ್ರವಹಿಸಿ ಕಿಷನ್‍ಗಂಗದೊಂದಿಗೆ ಕೂಡಿಕೊಂಡು ದಕ್ಷಿಣಕ್ಕೆ ತಿರುಗಿ ಮುಂದುವರಿಯುತ್ತದೆ. ಅನಂತರ ಬಂಡೆಯಿಂದ ಕೂಡಿದ ಪಾತ್ರದಲ್ಲಿ ನದಿ ಹರಿದು ಕಾಶ್ಮೀರ ಮತ್ತು ಪಾಕಿಸ್ತಾನಗಳ ನಡುವಣ ಗಡಿಯಾಗಿ ಪರಿಣಮಿಸುತ್ತದೆ. ಮಂಗ್ಲಾ ಬಳಿ ಮೇಲಣ ಝೇಲಮ್ ನಾಲೆಗೆ 2 ಮೈ. ಉತ್ತರಕ್ಕೆ ನದಿ ಸಿವಾಲಿಕ್ ಶ್ರೇಣಿಯನ್ನು ದಾಟಿ ಮೈದಾನವನ್ನು ಸೇರುತ್ತದೆ. ಅಲ್ಲಿ ನದಿಗೆ ಅಡ್ಡಲಾಗಿ ಕಟ್ಟೆಯೊಂದನ್ನು ಕಟ್ಟಲಾಗಿದೆ. ಮೇಲಣ ಝೇಲಮ್ ನಾಲೆ ಮಂಗ್ಲಾ ಬಳಿಯೂ ಕೆಳ ಝೇಲಮ್ ನಾಲೆ ರಾಸಲ್ ಬಳಿಯೂ ಆರಂಭವಾಗುತ್ತದೆ. ಝೇಲಮ್ ಪಟ್ಟಣದಿಂದ ಕೆಳಕ್ಕೆ ನದಿ ನೈಋತ್ಯ ದಿಕ್ಕಿಗೆ ಹರಿಯುತ್ತದೆ. ಸ್ವಲ್ಪ ದೂರ ಆದಮೇಲೆ ಬಹುತೇಕ ದಕ್ಷಿಣಾಭಿಮುಖವಾಗಿ ಹರಿದು ಟ್ರಿಮ್ಮು ಬಳಿ ಚೀನಾಬ್ ನದಿಯಲ್ಲಿ ಸಂಗಮಿಸುತ್ತದೆ. ನದಿಯ ಉದ್ದ ಸು. 450 ಮೈ. 1,000 ಮಟ್ಟದ ಮೇಲಕ್ಕೆ ಇರುವ ಜಲಾನಯನ ಪ್ರದೇಶದ ವಿಸ್ತೀರ್ಣ 13,030 ಚ.ಮೈ. ಹಿಮಪ್ರವಾಹದ ಪ್ರದೇಶ 142 ಚ.ಮೈ. ನದಿಯಲ್ಲಿ ವಾರ್ಷಿಕ ಸರಾಸರಿ ಹರಿವು 2,38,60,000 ಎಕರೆ ಅಡಿ. ಪಂಜಾಬಿನ ಇತರ ನದಿಗಳಿಗಿಂತ ಮುಂಚೆ, ಮಾರ್ಚ್‍ನಲ್ಲಿ, ಈ ನದಿಯಲ್ಲಿ ಪ್ರವಾಹ ಆರಂಭವಾಗುತ್ತದೆ. ಮಳೆಗಾಲದಲ್ಲಿ ನದಿ ದಡಮೀರಿ ಹರಿದು ನೆರೆಯ ಪ್ರದೇಶವನ್ನೆಲ್ಲ ತುಂಬುತ್ತದೆ. ಇದು ವ್ಯವಸಾಯಕ್ಕೆ ಅನುಕೂಲಕರ. ಸೆಪ್ಟೆಂಬರಿನಲ್ಲಿ ನೆರೆಯ ಪ್ರವಾಹ ಇಳಿದಾಗ ರಾಬಿ ಬೆಳೆಯ ಬಿತ್ತನೆ ಮಾಡಲಾಗುತ್ತದೆ.
ಝೇಲಮ್ ಪಟ್ಟಣ
ಝೇಲಮ್ ಪಟ್ಟಣವು ಲಾಹೋರಿಗೆ 103 ಮೈ. ಉತ್ತರಕ್ಕೆ, ಝೇಲಮ್ ನದಿಯ ಬಲದಂಡೆಯ ಮೇಲೆ ಇದೆ. ಅಲ್ಲಿ ಝೇಲಮ್ ನದಿಗೆ ಅಡ್ಡಲಾಗಿ ಕಟ್ಟಲಾದ ಸೇತುವೆಯ ಮೇಲೆ ಲಾಹೋರ್-ಪೆಷಾವರ್ ರೈಲುಮಾರ್ಗವೂ ಹೆದ್ದಾರಿಯೂ ಇವೆ. ಝೇಲಮ್ ನದಿಯಿಂದಾಗಿ ಈ ಪಟ್ಟಣಕ್ಕೆ ಈ ಹೆಸರು. ಹಳೆಯ ನಗರ ಇರುವುದು ನದಿಯ ಎಡಮಗ್ಗುಲಿಗೆ. ಅದು ಅಲೆಕ್ಸಾಂಡರನ ಬ್ಯುಕೆಫಾಲ ಆಗಿದ್ದಿರಬಹುದೆಂದು ಊಹೆ. ಉಪ್ಪಿನ ವ್ಯಾಪಾರದಿಂದ ಪಟ್ಟಣ ಪ್ರಸಿದ್ಧಿಗೆ ಬಂತು. ಈಗ ಇಲ್ಲಿ ಚೌಬೀನೆಯ ವ್ಯಾಪಾರ ನಡೆಯುತ್ತದೆ. 1947ರ ಅನಂತರ ಇಲ್ಲಿ ಒಂದು ಜವಳಿ ಗಿರಣಿಯೂ ಸಿಗರೇಟ್, ಗಾಜು ಮತ್ತು ಪ್ಲೈವುಡ್ ಕಾರ್ಖಾನೆಗಳೂ ಸ್ಥಾಪಿತವಾದುವು. ಇಲ್ಲಿ ಅನೇಕ ಮರಕೊಯ್ಯುವ ಕಾರ್ಖಾನೆಗಳಿವೆ. ಇಲ್ಲಿ ಸೇನಾ ಸರಬರಾಜು ಪಡೆ ತರಬೇತು ಸಂಸ್ಥೆಯೂ ಇದೆ. ಶಾಲಾ ಕಾಲೇಜುಗಳು ಮತ್ತು ಆಸ್ಪತ್ರೆಗಳಿರುವ ಈ ಪಟ್ಟಣದ ಜನಸಂಖ್ಯೆ 52,585 (1961)
ವರ್ಗ:ನದಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬ್ಲೂಮ್‌ಬರ್ಗ್ ಎಲ್. ಪಿ.
ಬ್ಲೂಮ್ಬರ್ಗ್ ಎಲ್. ಪಿ. ಎನ್ನುವುದು ಖಾಸಗಿಯಾಗಿ ನಡೆಯುವ ಹಣಕಾಸು ಸಾಫ್ಟ್ವೇರ್, ಡೇಟಾ ಮತ್ತು ಮಾಧ್ಯಮ ಕಂಪನಿಯಾಗಿದೆ. ನ್ಯೂಯಾರ್ಕ್ ನಗರದ ಮಿಡ್ಟೌನ್ ಮ್ಯಾನ್ಹ್ಯಾಟನ್ನಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿದೆ. ಬ್ಲೂಮ್ಬರ್ಗ್ ಎಲ್. ಪಿ. ಅನ್ನು ಮೈಕಲ್ ಬ್ಲೂಮ್ಬರ್ಗ್ 1981 ರಲ್ಲಿ, ಥಾಮಸ್ ಸೆಕುಂಡ, ಡಂಕನ್ ಮ್ಯಾಕ್ಮಿಲನ್ ಮತ್ತು ಚಾರ್ಲ್ಸ್ ಝೆಗರ್- ಇವರ ಸಹಾಯದಿಂದ ಸ್ಥಾಪಿಸಿದರು. ಮೆರಿಲ್ ಲಿಂಚ್ ಅವರು 30% ಮಾಲೀಕತ್ವದ ಹೂಡಿಕೆಯನ್ನು ಮಾಡಿದರು.
ಬ್ಲೂಮ್ಬರ್ಗ್ ಟರ್ಮಿನಲ್ - ಪ್ರಮುಖ ಆದಾಯ-ಉತ್ಪಾದಿಸುವ ಉತ್ಪನ್ನ. ಬ್ಲೂಮ್ಬರ್ಗ್ ಟರ್ಮಿನಲ್ ಮೂಲಕ ಆರ್ಥಿಕ ವಿಶ್ಲೇಷಣೆ ಮತ್ತು ಷೇರು ವ್ಯಾವಹಾರ, ದತ್ತಾಂಶ ಸೇವೆಗಳು, ಮತ್ತು ಹಣಕಾಸು ಕಂಪನಿಗಳು ಮತ್ತು ಸಂಸ್ಥೆಗಳಿಗೆ ಸಂಬಂಧಿಸಿದಂತೆ ಹಣಕಾಸು ಸಾಫ್ಟ್ವೇರ್ ಉಪಕರಣಗಳನ್ನು ಒದಗಿಸುತ್ತದೆ. ೨೦೧೪ನೆಯ ಇಸವಿಯಲ್ಲಿ, ಬ್ಲೂಮ್‌ಬರ್ಗ್ ಎಲ್. ಪಿ. ಯು, ಬ್ಲೂಮ್ಬರ್ಗ್ ಪಾಲಿಟಿಕ್ಸ್‌ಅನ್ನು ಪ್ರಾಂಭಿಸಿತು. ಇದು ಒಂದು ಬಹುಮಾಧ್ಯಮ ಘಟಕವಾಗಿದ್ದು, ಕಂಪನಿಯ ರಾಜಕೀಯ ಸುದ್ದಿ ತಂಡಗಳನ್ನು ವಿಲೀನಗೊಳಿಸುವ ಮೂಲಕ ಅಸ್ತಿತ್ವಕ್ಕೆ ಬಂತು. ನಂತರ ಇದು ಇಬ್ಬರು ನುರಿತ ರಾಜಕೀಯ ಪತ್ರಕರ್ತರಾದ ಮಾರ್ಕ್ ಹಾಲ್ಪೆರಿನ್ ಮತ್ತು ಜಾನ್ ಹೇಲೆಮನ್ ಅವರನ್ನು ಕೆಲಸಕ್ಕೆ ನೇಮಿಸಿಕೊಂಡಿತು.
ಇತಿಹಾಸ
thumb|ಲಂಡನ್ ಸಿಟಿ ವಿಮಾನ ನಿಲ್ದಾಣದಲ್ಲಿ ಬ್ಲೂಮ್ಬರ್ಗ್ ಟರ್ಮಿನಲ್ 1981 ರಲ್ಲಿ, ಸಾಲೊಮನ್ ಬ್ರದರ್ಸ್‌ಅನ್ನು ಸ್ವಾಧೀನಪಡಿಸಿಕೊಂಡಿತು ಮತ್ತು ಮೈಕೆಲ್ ಬ್ಲೂಮ್ಬರ್ಗ್, ಸಾಮಾನ್ಯ ಪಾಲುದಾರನಿಗೆ $ 10 ಮಿಲಿಯನ್ ಪಾಲುದಾರಿಕೆ ವಸಾಹತು ನೀಡಲಾಯಿತು.
ಬ್ಲೂಮ್ಬರ್ಗ್ ಎಲ್. ಪಿ. ಸ್ಥಾಪನೆಯ ನಂತರ ಖಾಸಗಿ ಕಂಪೆನಿಯಾಗಿಯೇ ಉಳಿದಿದೆ; ಕಂಪನಿಯ ಬಹುಪಾಲು ಮೈಕಲ್ ಬ್ಲೂಮ್ಬರ್ಗ್ ಒಡೆತನದಲ್ಲಿದೆ. ಬ್ಲೂಮ್‌ಬರ್ಗ್ ನ್ಯೂಯಾರ್ಕ್‌ನ ೧೦೮ನೆಯ ಮೇಯರ್ ಆದ್ದರಿಂದ ಬ್ಲೂಮ್ಬರ್ಗ್ ತನ್ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ (ಸಿಇಒ) ಸ್ಥಾನವನ್ನು ಬಿಟ್ಟ ನಂತರ, ಲೆಕ್ಸ್ ಫೆನ್ವಿಕ್‌ನನ್ನು ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ನೇಮಕ ಮಾಡಲಾಯಿತು. ಬ್ಲೂಮ್ಬರ್ಗ್ ಆಡಳಿತದಲ್ಲಿ ಮಾಜಿ ಡೆಪ್ಯುಟಿ ಮೇಯರ್ ಡಾನಿಯಲ್ ಡಾಕ್ಟೋರೋಫ್ ಈಗ ಅಧ್ಯಕ್ಷ ಮತ್ತು ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ಸ್ವಾಧೀನಗಳು
ಬ್ಲೂಮ್ಬರ್ಗ್ ಎಲ್.ಪಿ. ಹಲವಾರು ಕಂಪನಿಗಳನ್ನು ಸ್ವಾಧೀನಪಡಿಸಿಕೊಂಡಿದೆ
ಡಬ್ಲೂಎನ್‌ಇಡಬ್ಲೂ
1992 ರಲ್ಲಿ, ಬ್ಲೂಮ್ಬರ್ಗ್ ಎಲ್.ಪಿ. ನ್ಯೂಯಾರ್ಕ್ ರೇಡಿಯೊ ಸ್ಟೇಷನ್ ಡಬ್ಲ್ಯುಎನ್ಇಯನ್ನು $ 13.5 ದಶಲಕ್ಷಕ್ಕೆ ಖರೀದಿಸಿತು. ಬ್ಲೂಮ್ಬರ್ಗ್ ರೇಡಿಯೊ ಎಂದು ಕರೆಯಲ್ಪಡುವ ಈ ಎಲ್ಲಾ ಸ್ಟೇಷನ್ಗಳನ್ನು ಎಲ್ಲಾ-ಸುದ್ದಿಗಳ ರೂಪದಲ್ಲಿ ಪರಿವರ್ತಿಸಲಾಯಿತು ಮತ್ತು ಅಕ್ಷರಗಳನ್ನು ಡಬ್ಲೂಬಿಬಿ‌ಆರ್ ಗೆ ಬದಲಾಯಿಸಲಾಯಿತು
ಬಿಸಿನೆಸ್ ವೀಕ್
೨೦೦೯ರಲ್ಲಿ, ಬ್ಲೂಮ್ಬರ್ಗ್ L.P. ವಾರದ ವ್ಯಾಪಾರ ಪತ್ರಿಕೆಯನ್ನು ಮೆಕ್‌ಗ್ರಾವ್-ಹಿಲ್ ಇವರಿಂದ ಖರೀದಿಸಿತು. ಬ್ಯುಸಿನೆಸ್ವೀಕ್ ಅನ್ನು ಬ್ಲೂಮ್ಬರ್ಗ್ ಬಿಸಿನೆಸ್ವೀಕ್ ಎಂದು ಮರುನಾಮಕರಣ ಮಾಡಲಾಯಿತು. ಮೇಗನ್ ಮರ್ಫಿ ನಿಯತಕಾಲಿಕವನ್ನು ಸಂಪಾದಿಸುತ್ತಾನೆ.
ಈಗಲ್ ಐ ಪಬ್ಲಿಷಿಂಗ್
2010 ರಲ್ಲಿ, ಬ್ಲೂಮ್ಬರ್ಗ್ ಎಲ್.ಪಿ. ಈಗಲ್ ಐ ಪಬ್ಲಿಷಿಂಗ್ ಅನ್ನು ಸ್ವಾಧೀನಪಡಿಸಿಕೊಂಡಿತು, ಫೇರ್ಫ್ಯಾಕ್ಸ್, ವಿ.ಎ- ಮೂಲದ ಕಂಪೆನಿಯು ಫೆಡರಲ್ ಸರ್ಕಾರದಿಂದ ಸಂಗ್ರಹಣೆ ಬಗ್ಗೆ ಮಾಹಿತಿಯನ್ನು ಪ್ರಕಟಿಸುತ್ತದೆ. ಈ ಸ್ವಾಧೀನವು 2011 ರ ಆರಂಭದಲ್ಲಿ ಪ್ರಾರಂಭವಾದ ಬ್ಲೂಮ್ಬರ್ಗ್ ಸರ್ಕಾರದ ಭಾಗವಾಯಿತು.
ನ್ಯೂ ಎನೆರ್ಜಿ ಫಿನಾನ್ಸ್
2009 ರಲ್ಲಿ, ಬ್ಲೂಮ್ಬರ್ಗ್ ಎಲ್.ಪಿ. ನ್ಯೂ ಎನರ್ಜಿ ಫೈನಾನ್ಸ್ ಅನ್ನು ಖರೀದಿಸಿತು, ಯುನೈಟೆಡ್ ಕಿಂಗ್ಡಂನಲ್ಲಿರುವ ಇಂಧನ ಹೂಡಿಕೆ ಮತ್ತು ಕಾರ್ಬನ್ ಮಾರುಕಟ್ಟೆಯ ಸಂಶೋಧನೆಯ ಮೇಲೆ ಗಮನಹರಿಸಿದ ಒಂದು ದತ್ತಾಂಶ ಕಂಪನಿ. ಕಾರ್ಬನ್ ಮತ್ತು ಕ್ಲೀನ್ ಇಂಧನ ಮಾರುಕಟ್ಟೆಗಳ ಬಗ್ಗೆ ಸುದ್ದಿ, ಮಾಹಿತಿ ಮತ್ತು ವಿಶ್ಲೇಷಣೆ ಒದಗಿಸಲು 2004 ರಲ್ಲಿ ಮೈಕೆಲ್ ಲೈಬ್ರೆಚ್ ಹೊಸ ಎನರ್ಜಿ ಫಿನಾನ್ಸ್ ಅನ್ನು ರಚಿಸಿದರು. ಬ್ಲೂಮ್ಬರ್ಗ್ ಎಲ್.ಪಿ. ಖರೀದಿ ಮಾಡಿದ ನಂತರವು, ಕಂಪನಿಯು ಲೀಬ್ರೆಚ್‌ನ ನಾಯಕತ್ವದಲ್ಲಿ ನಡೆಯಿತು
ಬ್ಯೂರೋ ಆಫ್ ನ್ಯಾಷನಲ್ ಅಫೇರ್ಸ್ (ಬಿಎನ್‌‌ಎ)
ಆಗಸ್ಟ್ ೨೦೧೧ರಲ್ಲಿ, $ 990 ಮಿಲಿಯನ್‌ಗೆ ಬ್ಯೂರೋ ಆಫ್ ನ್ಯಾಷನಲ್ ಅಫೇರ್ಸ್ (ಬಿಎನ್‌‌ಎ) ಖರೀದಿಸಿತು. ಬಿಎನ್‌‌ಎವ್ಯವಹಾರ ಮತ್ತು ಸರ್ಕಾರದ ವೃತ್ತಿಪರರಿಗೆ ವಿಶೇಷ ಆನ್ಲೈನ್ ಮತ್ತು ಮುದ್ರಣ ಸುದ್ದಿ ಮತ್ತು ಮಾಹಿತಿಯನ್ನು ಪ್ರಕಟಿಸುತ್ತದೆ.
ಬಾರ್ಕ್ಲೇಸ್ ಇನ್‌ಡೀಸೆಸ್ ಬಿಸಿನೆಸ್
ಬಾರ್ಕ್ಲೇಸ್ ಅದರ ಸೂಚ್ಯಂಕ ವ್ಯಾಪಾರ, ಬಾರ್ಕ್ಲೇಸ್ ರಿಸ್ಕ್ ಅನಾಲಿಟಿಕ್ಸ್ ಮತ್ತು ಇಂಡೆಕ್ಸ್ ಸೊಲ್ಯೂಷನ್ಸ್ ಲಿಮಿಟೆಡ್  ಅನ್ನು, ಬ್ಲೂಮ್ಬರ್ಗ್ ಎಲ್. ಪಿ. ಗೆ £ ೫೨೦ಮಿಲಿಯನ್ಗೆ ಅಥವಾ ಸುಮಾರು $ ೭೮೭ಮಿಲಿಯನ್ಗೆ ಮಾರಾಟ ಮಾಡಲು ಒಪ್ಪಿಕೊಂಡಿದೆಯೆಂದು ೧೬ ಡಿಸೆಂಬರ್ ೨೦೧೫ ರಂದು ಘೋಷಿಸಲಾಯಿತು. ಕಂಪನಿಯು ಬ್ಲೂಮ್ಬರ್ಗ್ ಇಂಡೆಕ್ಸ್ ಸರ್ವೀಸಸ್ ಲಿಮಿಟೆಡ್ ಎಂದು ಮರುನಾಮಕರಣಗೊಂಡಿತು.
ಬ್ಲೂಮ್‌ಬರ್ಗ್ ಪ್ರೊಫೆಷನಲ್ ಸರ್ವಿಸ್
2011 ರಲ್ಲಿ, ಬ್ಲೂಮ್‌ಬರ್ಗ್ ಪ್ರೊಫೆಷನಲ್ ಸರ್ವಿಸ್‌ನ ಮಾರಾಟವು ಬ್ಲೂಮ್ಬರ್ಗ್ ಟರ್ಮಿನಲ್ ಎಂದೂ ಕರೆಯಲ್ಪಡುತ್ತದೆ. ಬ್ಲೂಮ್ಬರ್ಗ್ ಎಲ್.ಪಿ.ಯ ಶೇಕಡ 85 ವಾರ್ಷಿಕ ಆದಾಯವು, ಬ್ಲೂಮ್ಬರ್ಗ್ ಟರ್ಮಿನಲ್‌ನಿಂದ ಬರುತ್ತದೆ. ಟರ್ಮಿನಲ್, ಜಾಗತಿಕ ಮಟ್ಟದಲ್ಲಿ ಸಾರ್ವಜನಿಕ ಮತ್ತು ಖಾಸಗಿ ಮಾರುಕಟ್ಟೆಗಳನ್ನು ಒಳಗೊಂಡಿದೆ.
ಬ್ಲೂಮ್‌ಬರ್ಗ್ ನ್ಯೂಸ್
ಬ್ಲೂಮ್ಬರ್ಗ್ ನ್ಯೂಸ್ 1990 ರಲ್ಲಿ ಮೈಕೆಲ್ ಬ್ಲೂಮ್ಬರ್ಗ್ ಮತ್ತು ಮ್ಯಾಥ್ಯೂ ವಿಂಕ್ಲರ್ರಿಂದ ಸ್ಥಾಪಿಸಲ್ಪಟ್ಟಿತು, ಇದು ಬ್ಲೂಮ್ಬರ್ಗ್ ಟರ್ಮಿನಲ್ ಚಂದಾದಾರರಿಗೆ ಹಣಕಾಸಿನ ಸುದ್ದಿ ವರದಿಗಳನ್ನು ನೀಡುತ್ತದೆ. 2000 ರಲ್ಲಿ, ಬ್ಲೂಮ್ಬರ್ಗ್ ನ್ಯೂಸ್ 100 ದೇಶಗಳಲ್ಲಿ 2,300 ಕ್ಕಿಂತಲೂ ಹೆಚ್ಚು ಸಂಪಾದಕರು ಮತ್ತು ವರದಿಗಾರರನ್ನು ಒಳಗೊಂಡಿತ್ತು. ಬ್ಲೂಮ್ಬರ್ಗ್ ನ್ಯೂಸ್ ನಿರ್ಮಿಸಿದ ವಿಷಯವು ಬ್ಲೂಮ್ಬರ್ಗ್ ಟರ್ಮಿನಲ್, ಬ್ಲೂಮ್ಬರ್ಗ್ ಟೆಲಿವಿಷನ್, ಬ್ಲೂಮ್ಬರ್ಗ್ ರೇಡಿಯೊ, ಬ್ಲೂಮ್ಬರ್ಗ್ ಬಿಸಿನೆಸ್ವೀಕ್, ಬ್ಲೂಮ್ಬರ್ಗ್ ಮಾರ್ಕೆಟ್ಸ್ ಮತ್ತು ಬ್ಲೂಮ್ಬರ್ಗ್.ಕಾಮ್ ಮೂಲಕ ಪ್ರಸಾರವಾಗುತ್ತದೆ. ಸಹ-ಸಂಸ್ಥಾಪಕ ಮ್ಯಾಥ್ಯೂ ವಿಂಕ್ಲರ್ ಇನ್ನೂ ಸಂಪಾದಕ-ಮುಖ್ಯಸ್ಥನಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ಬ್ಲೂಮ್‌ಬರ್ಗ್ ಟೆಲಿವಿಷನ್
ಬ್ಲೂಮ್ಬರ್ಗ್ ನ್ಯೂಸ್‌ನ ಒಂದು ಸೇವೆ ಬ್ಲೂಮ್ಬರ್ಗ್ ಟೆಲಿವಿಷನ್, ಇದು 24 ಗಂಟೆ ಹಣಕಾಸು ಸುದ್ದಿ ನೀಡುವ ದೂರದರ್ಶನ ಜಾಲವಾಗಿದೆ. ಇದನ್ನು 1994 ರಲ್ಲಿ ಉಪಗ್ರಹ ಟೆಲಿವಿಷನ್ ಪ್ರೊವೈಡರ್ ಡೈರೆಕ್ಟಿವಿಯಲ್ಲಿ ಪ್ರಸಾರವಾದ ಚಂದಾದಾರಿಕೆಯ ಸೇವೆಯಾಗಿ ಪರಿಚಯಿಸಲಾಯಿತು. ಬ್ಲೂಮ್ಬರ್ಗ್ ರೇಡಿಯೊ, ಬ್ಲೂಮ್ಬರ್ಗ್ ಟೆಲಿವಿಷನ್ ಮತ್ತು ಬ್ಲೂಮ್ಬರ್ಗ್ನ ಮಲ್ಟಿಮೀಡಿಯಾಗಳ ಆನ್ಲೈನ್ ಘಟಕಗಳನ್ನು ಒಳಗೊಂಡಿರುವ ಬ್ಲೂಮ್ಬರ್ಗ್ ಮಲ್ಟಿಮೀಡಿಯಾ ಗ್ರೂಪ್ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಜಸ್ಟಿನ್ ಬಿ. ಸ್ಮಿತ್ ಕಾರ್ಯನಿರ್ವಹಿಸುತ್ತಿದ್ದಾರೆ.
ಬ್ಲೂಮ್ಬರ್ಗ್ ಮಾರ್ಕೆಟ್ಸ್
ಬ್ಲೂಮ್ಬರ್ಗ್ ಮಾರ್ಕೆಟ್ಸ್ ಎನ್ನುವುದು 1992 ರಲ್ಲಿ ಬಿಡುಗಡೆಯಾದ ಒಂದು ಮಾಸ ನಿಯತಕಾಲಿಕವಾಗಿದೆ, ಇದು ಹಣಕಾಸಿನ ವೃತ್ತಿಪರರಿಗೆ ಜಾಗತಿಕ ಹಣಕಾಸಿನ ಮಾರುಕಟ್ಟೆಗಳ ಬಗ್ಗೆ ಆಳವಾದ ಮಾಹಿತಿಯನ್ನು ಒದಗಿಸುತ್ತದೆ.
ಬ್ಲೂಮ್ಬರ್ಗ್ ಎಂಟಿಟಿ ಎಕ್ಸ್‌ಚೇಂಜ್
ಇದನ್ನು ೨೦೧೬ರ ಮೇ ೨೫ರಂದು ಪ್ರಾರಂಭಿಸಲಾಯಿತು. ಬ್ಲೂಮ್ಬರ್ಗ್ ಎಂಟಿಟಿ ಎಕ್ಸ್‌ಚೇಂಜ್ ವೆಬ್ ಆಧಾರಿತವಾಗಿದ್ದು, ಖರೀದಿಸುವ ಹಾಗು ಮಾರಾಟ ಮಾಡುವ ಕಂಪನಿಗಳಿಗೆ, KYC(Know Your Customer) ಮಾಹಿತಿಗಳನ್ನು ಕೊಡುತ್ತದೆ.
ಬ್ಲೂಮ್‌ಬರ್ಗ್ ಲಾ
2009 ರಲ್ಲಿ, ಬ್ಲೂಮ್‌ಬರ್ಗ್ ಎಲ್.ಪಿ. ಬ್ಲೂಮ್ಬರ್ಗ್ ಲಾವನ್ನು ಪರಿಚಯಿಸಿತು, ಇದು ನೈಜ-ಸಮಯ ಕಾನೂನು ಸಂಶೋಧನೆಗೆ ಚಂದಾದಾರಿಕೆ ಸೇವೆಯಾಗಿದೆ
ಬ್ಲೂಮ್‌ಬರ್ಗ್ ವ್ಯೂ
ಬ್ಲೂಮ್‌ಬರ್ಗ್ ವ್ಯೂ ಎಂಬುದು ಬ್ಲೂಮ್ಬರ್ಗ್ ನ್ಯೂಸ್ನ ಸಂಪಾದಕೀಯ ವಿಭಾಗವಾಗಿದ್ದು, ಇದು ಮೇ 2011 ರಲ್ಲಿ ಪ್ರಾರಂಭವಾಯಿತು.
ಬ್ಲೂಮ್‌ಬರ್ಗ್ ವ್ಯೂ, ಅಂಕಣಕಾರರು, ಲೇಖಕರು ಮತ್ತು ಸಂಪಾದಕರು ಸುದ್ದಿಯ ಸಂಪಾದನೆಯನ್ನು ಒದಗಿಸುತ್ತದೆ ಮತ್ತು ಇದು ಕಂಪನಿಯ ವೆಬ್ಸೈಟ್ನಲ್ಲಿ ಉಚಿತವಾಗಿ ಲಭ್ಯವಿದೆ
ಬ್ಲೂಮ್‌ಬರ್ಗ್ ಬೀಟಾ
ಬ್ಲೂಮ್‌ಬರ್ಗ್ ಬೀಟಾವನ್ನು 2013 ರಲ್ಲಿ ಸ್ಥಾಪಿಸಲಾಯಿತು. ಇದು ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿದೆ.
ನಾಯಕತ್ವ
ಬ್ಲೂಮ್ಬರ್ಗ್ ಎಲ್.ಪಿ. ಮ್ಯಾನೇಜ್ಮೆಂಟ್ ಕಮಿಟಿಯಲ್ಲಿ ಮೈಕೆಲ್ ಬ್ಲೂಮ್ಬರ್ಗ್, ಪೀಟರ್ ಗ್ರೌರ್ ಮತ್ತು ಥಾಮಸ್ ಸೆಕುಂಡಾ ಸೇರಿದ್ದಾರೆ.
ಉಲ್ಲೇಖ
ವರ್ಗ:ಕಂಪನಿಗಳು
ಟಗ್ ಆಫ್ ವಾರ್
ಟಗ್ ಆಫ್ ವಾರ್ -	ಎರಡು ತಂಡಗಳ ನಡುವೆ ನಡೆಯುವ ಹಗ್ಗ ಎಳೆಯುವ ಸ್ಪರ್ಧೆ.
ಸ್ಪರ್ಧೆಯ ವಿವರ
ಒಂದೊಂದು ತಂಡದಲ್ಲೂ ಎಂಟು ಮಂದಿ ಇರುತ್ತಾರೆ. 35ಗೆ ಕಡಿಮೆಯಿರದ, 4” ಸುತ್ತಳತೆಯ ಹಗ್ಗವೊಂದನ್ನು ಸ್ಪರ್ಧೆಗಾಗಿ ಬಳಸುವುದಿದೆ. ಹಗ್ಗದ ನಡುಭಾಗದಲ್ಲಿ ಮತ್ತು ಆ ಭಾಗದ ಇಕ್ಕೆಲಗಳಲ್ಲಿ 6ಯಷ್ಟು ಸಮದೂರದಲ್ಲಿ ಗುರುತಿಗಾಗಿ ಬಣ್ಣದ ಪಟ್ಟೆಗಳನ್ನು ಕಟ್ಟಿರುತ್ತಾರೆ. ಈ ಗುರುತುಗಳಿಗೆ ಅನುಗುಣವಾಗಿ ನೆಲದ ಮೇಲೂ ಗುರುತು ಮಾಡಿರುವುದುಂಟು. ಇಷ್ಟು ಸಿದ್ಧತೆಗಳಾದ ಮೇಲೆ ಹಗ್ಗದ ಎರಡು ಕಡೆ ಏಳೆಂಟು ಮಂದಿ ನಿಂತು ಕೈಯಲ್ಲಿ ಹಗ್ಗವೆನ್ನೆತ್ತಿಕೊಳ್ಳುತ್ತಾರೆ. ಹೀಗೆ ಎತ್ತಿಕೊಂಡಾಗ ಹಗ್ಗದ ನಡುವಿನ ಗೆರೆ ನೆಲದಲ್ಲಿ ಮಾಡಿದ ನಡುವಿನ ಗೆರೆಯ ಮೇಲೆ ಇರಬೇಕು. ನಿರ್ಣಯಾಧಿಕಾರಿ ಸೀಟಿ ಊದಿದಾಗ ಎರಡೂ ಕಡೆ ಎಳೆತ ಪ್ರಾರಂಭವಾಗುತ್ತದೆ. ಎಳೆತದ ಸಾಮಥ್ರ್ಯ ಪ್ರದರ್ಶನವೇ ಈ ಆಟದ ಗುರಿ, ಯಾವ ತಂಡ 6 ಗುರುತಿನ ಪಟ್ಟೆಯ ಸ್ಥಾನವನ್ನು (ಅಂದರೆ ನೆಲದ ಮೇಲಿನ ಅನುಕ್ರಮ ಗುರುತನ್ನು) ನಡುಭಾಗದ ಗುರುತಿನ ಮೂಲಕ ಹಾಯುವುದೋ ಆಗ ಎದುರು ತಂಡ ಗೆದ್ದಂತೆಯೇ. ಯಾವುದೇ ಒಂದು ತಂಡದ ಯಾವೊಬ್ಬನ ಕಾಲಿನ ಪಾದ ವಿರುದ್ಧ ದಿಶೆಯ 6 ಗುರುತನ್ನು ಮುಟ್ಟಿದರೂ ಸಾಕು ಇದುರಾಳಿಯವರು ಗೆದ್ದಂತೆಯೇ ಸರಿ. ಸಮಾನ್ಯವಾಗಿ ಇಂಥ ಎಳೆತ ಮೂರು ಸಲ ನಡೆಯುತ್ತದೆ. ಎರಡು ಎಳೆತಗಳಲ್ಲಿ ಯಾವ ತಂಡ ಗೆದ್ದರೂ ಅದು ಅಂತಿಮವಾಗಿ ಜಯಶಾಲಿಯಾದಂತೆ. ವಿಶೇಷ ತರಬೇತು ಪಡೆದ ಯುವಕರು ಸಾಮಾನ್ಯವಾಗಿ ಇಂಥ ಎಳೆತದ ಸ್ಪರ್ಧೆಗಳಲ್ಲಿ ಭಾಗವಹಿಸುವುದು ರೂಢಿ. ಹೀಗಾಗದಿದ್ದಲ್ಲಿ ಹೆಚ್ಚಿನ ಆಯಾಸವಾಗುವ ಸಂಭವವುಂಟು.
ಬಹುಪರಾಕ್ (ಚಲನಚಿತ್ರ)
ಬಹುಪರಾಕ್ ಎಂಬುದು 2014 ರ ಭಾರತೀಯ ಕನ್ನಡ ಭಾಷೆಯ ನಾಟಕ ಚಲನಚಿತ್ರವಾಗಿದ್ದು, ಸಿಂಪಲ್ ಆಗಿ ಒಂದ್ ಲವ್ ಸ್ಟೋರಿ ಖ್ಯಾತಿಯ ಸಿಂಪಲ್ ಸುನಿ ಬರೆದು, ನಿರ್ದೇಶಿಸಿದ್ದಾರೆ ಮತ್ತು ಸಹ-ನಿರ್ಮಾಣ ಮಾಡಿದ್ದಾರೆ. ಚಲನಚಿತ್ರವು ಜುಲೈ 2014 ರಲ್ಲಿ ಬಿಡುಗಡೆಯಾಯಿತು. ಚಿತ್ರದಲ್ಲಿ ಡೈಮಂಡ್ ಸ್ಟಾರ್ ಶ್ರೀನಗರ ಕಿಟ್ಟಿ ಮತ್ತು ಮೇಘನಾ ರಾಜ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಈ ಚಿತ್ರವು ನಟ ಶ್ರೀನಗರ ಕಿಟ್ಟಿಗೆ 25 ನೇ ಸಾಹಸವಾಗಿದೆ.
ಚಿತ್ರವು ಜುಲೈ 2013 ರಲ್ಲಿ ತನ್ನ ಚಿತ್ರೀಕರಣವನ್ನು ಪ್ರಾರಂಭಿಸಿತು ಮತ್ತು ಶೂಟಿಂಗ್ ಪ್ರಾರಂಭವಾದ ಕೂಡಲೇ ಅದರ ಮೊದಲ ಟ್ರೈಲರ್ ಅನ್ನು ಬಿಡುಗಡೆ ಮಾಡಿತು. ಮಹೋಹರ್ ಜೋಶಿ ಛಾಯಾಗ್ರಹಣ ಮತ್ತು ಸಿಂಪಲ್ ಆಗಿ ಒಂದ್ ಲವ್ ಸ್ಟೋರಿ ಚಿತ್ರಕ್ಕೆ ಸಂಗೀತ ನೀಡಿರುವ ಭರತ್ ಬಿಜೆ ಈ ಚಿತ್ರಕ್ಕೂ ಸಂಗೀತ ಸಂಯೋಜನೆ ಮಾಡಿದ್ದಾರೆ.
ಕಥಾವಸ್ತು
‘ಬಹುಪರಾಕ್’ ಶೀರ್ಷಿಕೆಯ ನಾಟಕದೊಂದಿಗೆ ಚಲನಚಿತ್ರವು ಶುರುವಾಗುತ್ತದೆ. ನಾಟಕದ ಆರಂಭದಲ್ಲಿ ಪ್ರಸಿದ್ಧ ಚಿಂತಕ ಮತ್ತು ಸ್ಟ್ಯಾಂಡ್ ಅಪ್ ಹಾಸ್ಯಗಾರ ರಿಚರ್ಡ್ ಲೂಯಿಸ್  ಜೀವನದ ತತ್ವಗಳು ಮತ್ತು ಕರ್ಮದ ತತ್ವಗಳನ್ನು ವಿವರಿಸುತ್ತಾರೆ. ಶ್ರೀನಗರ ಕಿಟ್ಟಿ ನಿರ್ವಹಿಸಿದ ಮೂರು ಪ್ರಮುಖ ಪಾತ್ರಗಳಾದ ಮಾನಸ್, ಮಣಿ ಮತ್ತು ಮೌನಿ ಎಲ್ಲರನ್ನೂ ಪರಿಚಯಿಸುವ ದೃಶ್ಯದಲ್ಲಿ ಕಥೆ ಚಲಿಸುತ್ತದೆ ಮತ್ತು ಪ್ರತಿಯೊಬ್ಬರೂ ತಮ್ಮ ಜೀವನದ ಅನುಭವಗಳನ್ನು ಹೇಳಲು ಪ್ರಾರಂಭಿಸುತ್ತಾರೆ.
ಮಾನಸ್ ಕಥೆಯನ್ನು ಪ್ರಾರಂಭಿಸುತ್ತಾನೆ, ಅವನು ತನ್ನ ಪ್ರಿಯತಮೆಯನ್ನು ಭೇಟಿಯಾಗಲು ಹೊರಟಿರುವ ಸುಂದರ ಧೃಡಕಾಯ. ಆದರೆ, ದುರಂತದ ಸುದ್ದಿಯೊಂದನ್ನು ತಿಳಿದಾಗ ಅವನ ಸಂತೋಷವು ಶೀಘ್ರದಲ್ಲೇ ನಿರಾಶೆಯಾಗಿ ಬದಲಾಗುತ್ತದೆ. ಈಗ ಮೂರು ವಿಭಿನ್ನ ಟ್ರ್ಯಾಕ್‌ಗಳಲ್ಲಿ ಹೇಳಲಾದ ಕಥೆಯು ಮಣಿಯನ್ನು ಪರಿಚಯಿಸುವ ಹಂತಕ್ಕೆ ಬದಲಾಗುತ್ತದೆ. ಮಣಿ ಪ್ರಜ್ಞಾಹೀನ ಸ್ಥಿತಿಯಲ್ಲಿ ರಸ್ತೆಯಲ್ಲಿ ಪತ್ತೆಯಾಗಿದ್ದಾನೆ. ಅವನು ಮೋಹನ್ ಎಂಬ ಸ್ನೇಹಿತನನ್ನು ಭೇಟಿಯಾಗುತ್ತಾನೆ, ಅವನು ಅವನನ್ನು ಕರೆದೊಯ್ದು ಅವನ ಜೀವನ ನಿರ್ವಹಣೆಗೆ ಸಹಾಯ ಮಾಡುತ್ತಾನೆ. ಆದಾಗ್ಯೂ, ಮಣಿ ಮುಖ್ಯವಾಹಿನಿಯಲ್ಲಿ ಜೀವನ ನಡೆಸಲು ವಿಫಲರಾಗುತ್ತಾರೆ, ಮತ್ತು ಅವರು ಮತ್ತು ಮೋಹನ್ ಶೀಘ್ರದಲ್ಲೇ ಶಾರ್ಟ್‌ಕಟ್ ಅನ್ನು ತೆಗೆದುಕೊಂಡು ಅನುಮಾನಾಸ್ಪದ ಜನರನ್ನು ದರೋಡೆ ಮಾಡಲು ಪ್ರಾರಂಭಿಸುತ್ತಾರೆ, ಇದು ಅವರ ದುರಾದೃಷ್ಟಕ್ಕೆ ಬೇಗನೆ ಒಂದು ಕೊಲೆಯಲ್ಲಿ ಕೊನೆಗೊಳ್ಳುತ್ತದೆ. ಅವರನ್ನು ಪೋಲೀಸರು ಬಂಧಿಸುತ್ತಾರೆ, ಅಲ್ಲಿ ಒಬ್ಬ ಇನ್ಸ್ಪೆಕ್ಟರ್ ಅವರಿಗೆ ಆಯ್ಕೆಯನ್ನು ನೀಡುತ್ತಾನೆ. ಒಂದೋ ಬಹುಕಾಲ ಜೈಲಿಗೆ ಹೋಗಿ, ಅಥವಾ ಮಾಡದ ಕೊಲೆಯ ಹೊಣೆ ಹೊತ್ತು ಜಾಮೀನಿನ ಮೇಲೆ ಹೊರಬನ್ನಿ. ಮಣಿ ಮತ್ತು ಮೋಹನ್ ಈ ಪ್ರಸ್ತಾಪವನ್ನು ಸ್ವೀಕರಿಸುತ್ತಾರೆ.
ಕಥೆ ನಂತರ ಉತ್ತರ ಕರ್ನಾಟಕದ ಯಾವುದೋ ಹಳ್ಳಿಗೆ ಚಲಿಸುತ್ತದೆ. ಮೌನಿ, ಕುಂಟುತ್ತಿರುವ ಮಧ್ಯವಯಸ್ಕ ಮಹತ್ವಾಕಾಂಕ್ಷಿ ರಾಜಕಾರಣಿ, ಚುನಾವಣೆಯಲ್ಲಿ ಗೆಲ್ಲಲು ಸಹಾಯ ಮಾಡಿದ ವ್ಯಕ್ತಿ ತನ್ನನ್ನು ತೊರೆದಿದ್ದರಿಂದ ಹತಾಶೆಗೊಂಡಿದ್ದಾನೆ. ಅವನ ಭಾವನೆಗಳನ್ನು ಇನ್ನಷ್ಟು ಕೆರಳುವ ಹಾಗೆ, ಅವನು ಮುಂದಿನ ಚುನಾವಣೆಯಲ್ಲಿ ಹೀನಾಯ ಸೋಲನ್ನು ಅನುಭವಿಸುತ್ತಾನೆ. ಈ ಹಂತದಲ್ಲಿ, ಅವನ ಸ್ನೇಹಿತರೊಬ್ಬನು, ಅವನ ವಿಶ್ವಾಸಾರ್ಹ ಸಲಹೆಗಾರರಾಗಿ ಕಾರ್ಯನಿರ್ವಹಿಸುತ್ತಾನೆ, ಚುನಾವಣೆಯನ್ನು ಗೆಲ್ಲಲು, ಈಗಾಗಲೇ ಪ್ರಯತ್ನಿಸಿದ ಮತ್ತು ಪರೀಕ್ಷಿಸಿದ ವಿಧಾನವನ್ನು ಅಳವಡಿಸಿಕೊಳ್ಳಲು- ಅಂದರೆ ಅಂದರೆ ಹಣ ಮತ್ತು ತೋಳ್ಬಲ ಅವಲಂಬಿಸುವಂತೆ-ಮೌನಿಯನ್ನು  ಮಾಡುತ್ತಾನೆ.
ಮಾನಸ್, ಮಣಿ ಮತ್ತು ಮೌನಿ ಸುತ್ತ ಸುತ್ತುವ ಕಥೆಯು ಮಾನಸ್‌ಗೆ ಹಿಂತಿರುಗುತ್ತದೆ, ಅಲ್ಲಿ ಮೇಘನಾ ರಾಜ್ ನಿರ್ವಹಿಸಿದ ಅವನ ಬಾಲ್ಯದ ಗೆಳತಿ ಸ್ನೇಹಾ ಅವನ ಜೀವನದಲ್ಲಿ ಪ್ರವೇಶಿಸಿದ್ದಾಳೆ. ಮಾನಸ್ ಸ್ನೇಹಾಳ ಮುಂದೆ ಪ್ರೇಮವನ್ನು ಪ್ರಸ್ತಾಪಿಸಲು ನಿರ್ಧರಿಸಿದಾಗ, ಅವಳ ಅವಳಿ ಸಹೋದರಿ ಪ್ರೀತಿ ಅವರ ಜೀವನದಲ್ಲಿ ಪ್ರವೇಶಿಸಿ ಮಾನಸ್ ಜೀವನದಲ್ಲಿ ಮತ್ತಷ್ಟು ಪ್ರಕ್ಷುಬ್ಧತೆಯನ್ನು ಉಂಟುಮಾಡುತ್ತಾಳೆ.
ಸ್ನೇಹಾ ಮತ್ತು ಪ್ರೀತಿ ಈ ಇಬ್ಬರ ನಡುವಿನ ತ್ರಿಕೋನ ಪ್ರೇಮದಲ್ಲಿ ಮಾನಸ್ ಸಿಕ್ಕಿಹಾಕಿಕೊಳ್ಳುವ ಹಂತದಲ್ಲಿ ಕಥೆಯು ನಿರ್ಣಾಯಕ ತಿರುವು ಪಡೆಯುತ್ತದೆ.
ಮಾನಸ ಅಚ್ಚಳಿಯದೆ ಹೊರಬರುತ್ತಾನಾ? ಮಣಿ ದೊಡ್ಡ ಡಾನ್ ಆಗುವ ಗುರಿಯನ್ನು ತಲುಪುತ್ತಾರೆಯೇ? ಮೌನಿ ತನ್ನ ಅಧಿಕಾರದ ದಾಹವನ್ನು ತಣಿಸಿಕೊಳ್ಳಲು ಸಾಧ್ಯವೇ? ಆದರೆ, ಇವೆಲ್ಲಕ್ಕಿಂತ ಹೆಚ್ಚಾಗಿ ಮನಸ್, ಮಣಿ ಮತ್ತು ಮೌನಿ ಯಾರು? . ಅವರ ಜೀವನವು ಹೇಗೆ ಸಂಬಂಧಿಸಿದೆ ಎಂಬುದು ಉಳಿದ ಕಥೆಯನ್ನು ರೂಪಿಸುತ್ತದೆ.
ನಿರ್ಮಾಣ
ಬಹುಪರಾಕ್‌ನಲ್ಲಿ ಕಿಟ್ಟಿ ಮೂರು ವಿಭಿನ್ನ ತಲೆಮಾರಿನ ಮೂರು ವಿಭಿನ್ನ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಉತ್ತರ ಕರ್ನಾಟಕದ 73 ವರ್ಷದ ಹಳೆಯ ಮನೆಯೊಂದರಲ್ಲಿ ಚಿತ್ರದ ಚಿತ್ರೀಕರಣ ಆರಂಭವಾಗಿದೆ. ಚಿತ್ರದ ಸಂಭಾಷಣೆಗಳನ್ನು ಕನ್ನಡದ ಪ್ರಮುಖ ದಿನಪತ್ರಿಕೆ ಪತ್ರಕರ್ತರಲ್ಲಿ ಒಬ್ಬರಾದ ಹರಿ ಬರೆದಿದ್ದಾರೆ.
ಧ್ವನಿಮುದ್ರಿಕೆ
ಸಿಂಪಲ್ ಆಗಿ ಒಂದ್ ಲವ್ ಸ್ಟೋರಿ ನಂತರ ನಿರ್ದೇಶಕ ಸುನಿ ಅವರೊಂದಿಗೆ ಸತತ ಎರಡನೇ ಸಹಯೋಗವನ್ನು ಮಾಡಿದ ಭರತ್ ಬಿಜೆ ಚಿತ್ರದ ಧ್ವನಿಪಥವನ್ನು ಸಂಯೋಜಿಸಿದ್ದಾರೆ. ಹಾಡುಗಳ ಹೆಚ್ಚಿನ ಭಾಗವನ್ನು ನಿರ್ದೇಶಕ ಸುನಿ ಅವರೇ ಬರೆದಿದ್ದರೆ, ಧ್ವನಿಪಥದಲ್ಲಿ ಶಿಶುನಾಳ ಷರೀಫ್ ಬರೆದ ಜನಪ್ರಿಯ ಜಾನಪದ ಗೀತೆಯೂ ಇದೆ. ಧ್ವನಿಪಥವು 10 ಹಾಡುಗಳನ್ನು ಒಳಗೊಂಡಿದೆ.
ಬಿಡುಗಡೆ
ಈ ಚಲನಚಿತ್ರವು 25 ಜುಲೈ 2014 ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು. ಕನ್ನಡ ಸಿನಿಮಾ ಥಿಯೇಟರ್‌ಗಳ ಹೃದಯ ಎಂದು ಕರೆಯಲ್ಪಡುವ ಮೆಜೆಸ್ಟಿಕ್, ನವೀಕರಿಸಿದ ಮೇನಕಾ ಥಿಯೇಟರ್‌ನಲ್ಲಿ ಈ ಚಿತ್ರವನ್ನು ಪ್ರದರ್ಶಿಸಿತು.
ಪ್ರತಿಕ್ರಿಯೆ
ಚಲನಚಿತ್ರವು ಮಿಶ್ರ ಮತ್ತು ಸಕಾರಾತ್ಮಕ ವಿಮರ್ಶೆಗಳನ್ನು ಸ್ವೀಕರಿಸಿದೆ. ಮೂರು ಟ್ರ್ಯಾಕ್ ಕಥೆ ಹೇಳುವ ಶೈಲಿಯು ಕನ್ನಡ ಉದ್ಯಮದಲ್ಲಿ ಇದುವರೆಗೆ ತಿಳಿದಿಲ್ಲದ ಪ್ರಯೋಗ ಎಂದು ಪ್ರಶಂಸಿಸಲ್ಪಟ್ಟಿದೆ. ಸುನಿ ಅವರ ನಿರೂಪಣೆ, ಸಂಭಾಷಣೆ ಮತ್ತು ಹಾಡುಗಳ ಶೈಲಿಯಲ್ಲಿ ವಿಶೇಷವಾಗಿ ಸುಮಧುರ "ಉಸಿರಾಗುವೆ" ಟ್ರ್ಯಾಕ್ ತಲೆತಗ್ಗಿಸುವಂತೆ ಮಾಡುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಕಥೆಯೊಳಗಣ ಕಥೆ
ಎಲ್ಲೆಲ್ಲಿ
ಬಲು ಹಿಂದಿನಿಂದಲೂ ಇವು ಬಳಕೆಯಲ್ಲಿವೆ. ನೀತಿಯನ್ನು ಸಾರುತ್ತಲೊ ಹೇಳಿಕೆಗೆ ದೃಷ್ಟಾಂತವಾಗಿಯೊ ವಾದವೊಂದರ ಸಮರ್ಥನೆಗಾಗಿಯೊ ಖಂಡನಕ್ಕಾಗಿಯೊ ಇವು ಬಂದಿರಬಹುದು.
ನಯಸೇನೆನ ಧರ್ಮಾಮೃತದಲ್ಲಿ ಇಂಥವಿವೆ. ಇವು ಸಾಧಾರಣವಾಗಿ ಚಿಕ್ಕವು. ಅದೇ ಬಾಣನ ಕಾದಂಬರಿಯಲ್ಲಿ ಬರುವ ಒಳಕಥೆಗಳು ಸುದೀರ್ಘವಾದುವು.
ಪಾಶ್ಚಾತ್ಯರ ರೋಮಾನ್ಸ್‌ ಮತ್ತು ನಾವೆಲ್ಗಳಲ್ಲಿ ಕಾಣಬರುವಂತೆ ಅಷ್ಟು ದೊಡ್ಡವೂ ಅಷ್ಟು ಚಿಕ್ಕವೂ ಅಲ್ಲದ ಕಥೆಗಳೂ ಉಂಟು. 17 ಮತ್ತು 18ನೆಯ ಶತಮಾನದ ಫ್ರಾನ್ಸಿನಲ್ಲಿ ಅದ್ಭುತವಾಗಿ ಮಾರಾಟವಾಗುತ್ತಿದ್ದ ರೋಮಾನ್ಸುಗಳಲ್ಲಿ ಒಳ ಕಥೆಯ ಉಪಯೋಗ ಪ್ರಾರಂಭವಾಯಿತು. ಸ್ಕೂಡೆರಿ, ಮೆರಿವೊ ಮೊದಲಾದವರಿಗೆ ಅದು ಇಲ್ಲದಿದ್ದರೆ ಆಗುತ್ತಿರಲಿಲ್ಲ. ಅಷ್ಟೇ ಅಲ್ಲದೆ ಅವರಲ್ಲಿ ಕಥೆಯೊಳಗೆ ಬಂದ ಕಥೆಯೊಳಕ್ಕೆ ಇನ್ನೊಂದು ಕಥೆ ಬಂದು ಸೇರುವುದೂ ಉಂಟು. 18, 19ನೆಯ ಶತಮಾನಗಳ ಅನೇಕ ಕಾದಂಬರಿಕಾರರು ಒಳಕಥೆಯ ನೆರವನ್ನು ಅತ್ಯುತ್ತಮವಾಗಿ ಉಪಯೋಗಿಸಿಕೊಂಡಿದ್ದಾರೆ.
ಚೌಕಟ್ಟಿನೊಳಗಣ ಕಥೆಯೊಂದಿಗಿನ ವ್ಯತ್ಯಾಸ
ಕಥೆಯೊಳಗಿನ ಕಥೆಗೂ ಚೌಕಟ್ಟಿನೊಳಗಣ ಕಥೆಗೂ (ಸ್ಟೋರಿ ವಿದಿನ್ ಎ ಫ್ರೇಮ್; ಫ್ರೇಮ್-ಸ್ಟೋರಿ) ಸ್ಪಷ್ಟ ವ್ಯತ್ಯಾಸವಿದೆ. 1001 ರಾತ್ರಿಗಳು, ಬೇತಾಳ ಪಂಚವಿಂಶತಿ, ಚಾಸರನ ಕ್ಯಾಂಟರ್ಬರಿ ಟೇಲ್ಸ್‌, ಬೊಕ್ಯಾಕ್ಚಿಯೊವಿನ ಡೆಕಮೆರಾನ್, ದಶಕುಮಾರಚರಿತೆ ಮುಂತಾದವು ಒಂದು ಚೌಕಟ್ಟಿನೊಳಗೆ ಹಿಡಿದಿಟ್ಟಿರುವ ನಾನಾ ಕಥೆಗಳ ಸಂಕಲನ. ಕಥೆಗಳನ್ನು ಕೂಡಿಸಿರುವ ವಿಧಾನ ಚಮತ್ಕಾರವಾಗಿರಬಹುದು. ಆದರೂ ಆ ಕಥೆಗಳು ಬೇರೆ ಬೇರೆ. ತಮ್ಮ ತಮ್ಮ ಸ್ವಂತಿಕೆಯಿಂದಲೇ ಅವು ರುಚಿಕರ.
ಕಾದಂಬರಿಪ್ರಕಾರದೊಡನೆ ವ್ಯತ್ಯಾಸ
ಕಾದಂಬರಿಯ (ನಾವೆಲ್) ಇನ್ನೊಂದು ಪ್ರಕಾರದಿಂದಲೂ ಕಥೆಯೊಳಗಿನ ಕಥೆ ವಿಭಿನ್ನ. ಕೆಲವು ಕಾದಂಬರಿಗಳಲ್ಲಿ ಎರಡೊ ಮೂರೊ ಕಥಾವಸ್ತು (ಡಬಲ್ ಪ್ಲಾಟ್, ಟ್ರಿಬಲ್ ಪ್ಲಾಟ್) ಸಂಯೋಜಿತವಾಗುತ್ತವೆ. ಒಂದಕ್ಕೊಂದು ಸಾದೃಶ್ಯವಾಗಿಯೊ ವ್ಯತಿರಿಕ್ತ ವಾಗಿಯೊ ಇವು ಜರುಗಿ ಸಮಷ್ಟಿಯನ್ನು ಸಂಕೀರ್ಣಗೊಳಿಸುತ್ತವೆ. ಇವನ್ನು ಕಥೆಯೊಳಗಿನ ಕಥೆಯನ್ನಾಗಿ ಭಾವಿಸಲಾಗದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕಥಾಸಾಹಿತ್ಯ
ಜಿಪ್ಸೀ ಪತಂಗ
ಜಿಪ್ಸೀ ಪತಂಗ - ಲೆಪಿಡಾಪ್ಟಿರ ಗಣದ ಲಿಪಾರಿಡೀ ಕುಟುಂಬಕ್ಕೆ ಸೇರಿದ ಪತಂಗ. ಪಾರ್ತೆಟ್ರಿಯ ಡಿಸ್ಪಾರ್ ಇದರ ವೈಜ್ಞಾನಿಕ ಹೆಸರು.
ಭೌತಿಕ ಲಕ್ಷಣಗಳು
ವಯಸ್ಕಪತಂಗ ಮಾಸಲು ಬಣ್ಣದ ದಪ್ಪ ಮೈಯ ಕೀಟ ಅದರ ರೆಕ್ಕೆಯ ಮೇಲೆ ಓರೆಕೋರೆಯಾಗಿರುವ ದಪ್ಪ ಗೆರೆಗಳುಂಟು. ಹೆಣ್ಣು ಪತಂಗದ ದೇಹ ಹಾರಲು ಅವಕಾಶವೀಯದಷ್ಟು ಗಡುಸಾಗಿದೆ. ಗಂಡುಪತಂಗ ಚಿಕ್ಕ ಗಾತ್ರದ್ದು, ಕಪ್ಪಗಿದೆ; ಚೆನ್ನಾಗಿ ಹಾರಬಲ್ಲದು. ಚಳಿಗಾಲದಲ್ಲಿ ಮೊಟ್ಟೆಯ ಅವಸ್ಥೆಯಲ್ಲಿ ಈ ಪತಂಗಗಳ ಜೀವನ ಕಳೆಯುತ್ತದೆ. ಬೇಲಿಗಳ ಕಂಬಿಗಳು, ಉರುಳಿದ ಮರಗಳು, ಪೊಟರೆಗಳು, ಕೊಂಬೆಗಳು, ಬಂಡೆಗಳು ಮುಂತಾದೆಡೆ ಹೆಣ್ಣು ಪತಂಗ ಪಕ್ಷಿಗಳ ಕಣ್ಣಿಗೆ ಬೀಳದಂತೆ ಗುಚ್ಛಗಳಲ್ಲಿ 400-500 ಮೊಟ್ಟೆಯಿಡುತ್ತದೆ. ಮೊಟ್ಟೆಗಳ ಗುಚ್ಛಗಳ ಮೇಲೆ ಮಾಸಲು ಬಣ್ಣದ ರೋಮಗಳಿವೆ. ಇವು ಮೊಟ್ಟೆಗಳನ್ನು ರಕ್ಷಿಸುತ್ತವೆ. ವಸಂತ ಋತುವಿನಲ್ಲಿ ಮರಗಳು ಚಿಗುರಿದಂತೆ ಮೊಟ್ಟೆಯೊಡೆದು ಹೊಟ್ಟೆಬಾಕ ಮರಿಗಳು ಹೊರಬೀಳುತ್ತವೆ. ಎಲೆಗಳ ಚಿಗುರನ್ನೆಲ್ಲ ತಿಂದು ಜುಲೈ ತಿಂಗಳ ವೇಳೆಗೆ ಬೆಳೆದು ದಪ್ಪವಾಗುತ್ತವೆ. ಆ ವೇಳೆಗೆ ಅವುಗಳ ಹಾವಳಿಯಿಂದ ಮರಗಳೆಲ್ಲ ಬೋಳಾಗುತ್ತವೆ. ಬಲಿತ ಆ ಹುಳುಗಳು 2" ಉದ್ದವಾಗಿ, ಚಪ್ಪಟೆಯಾಗಿದ್ದು ಮಾಸಲು ಕಂದು ಬಣ್ಣದ ಮೈಮೇಲೆ ಎರಡು ಕಡೆಯಲ್ಲೂ ಉದ್ದವಾದ ಕಂದುಬಣ್ಣದ ಕೂದಲ ಕುಚ್ಚುಗಳನ್ನು ಬೆಳೆಸಿ ಕೊಂಡಿರುತ್ತವೆ. ಬೆನ್ನಿನ ಮೇಲೆ ಎರಡು ಸಾಲು ಗಂಟುಗಳು ಇರುವುದು ಇದರ ವೈಶಿಷ್ಟ್ಯ. ಅಲ್ಲದೆ ಐದು ಜೊತೆ ನೀಲಿ ಬಣ್ಣದ ಗಂಟುಗಳೂ ಅದರ ಹಿಂದೆ ಆರು ಜೊತೆ ಕೆಂಪು ಬಣ್ಣದ ಗಂಟುಗಳೂ ಮೈಮೇಲಿವೆ. ಹತ್ತು ದಿವಸಗಳ ನಂತರ ಈ ಹುಳುಗಳು ಕೋಶಾವಸ್ಥೆಯನ್ನು ಸೇರಿ ವಯಸ್ಕ ಚಿಟ್ಟೆಗಳಾಗಿ ಹೊರಬರುತ್ತವೆ. ವರ್ಷಕ್ಕೆ ಇವು ಒಂದು ಸಂತತಿಯನ್ನು ಮಾತ್ರ ವೃದ್ಧಿಪಡಿಸುತ್ತವೆ.
ಹಾನಿ
ನ್ಯೂ ಇಂಗ್ಲೆಂಡಿನಲ್ಲಿ ಲಕ್ಷಾಂತರ ಡಾಲರ್ ಬೆಲೆಬಾಳುವ ಓಕ್ ಮರಗಳು, ಸೇಬಿನ ಗಿಡಗಳು ಈ ಪತಂಗದ ಹಾವಳಿಗೆ ಸಿಕ್ಕಿ ನಾಶವಾಗಿವೆ. ಈ ಶತಮಾನದ ಆದಿಯಲ್ಲಿ ದಶಕಗಳಲ್ಲಿ ಇವುಗಳ ಹಾವಳಿ ಅಮೆರಿಕದ ಕೇಂದ್ರ ಸರ್ಕಾರದ ಗಮನಕ್ಕೆ ಬಂದು ಇವುಗಳ ನಿರ್ಮೂಲನಕ್ಕಾಗಿ ರಾಜ್ಯ ಸರ್ಕಾರದೊಡನೆ ಸಹಕರಿಸಿ ಕ್ರಿಯಾತ್ಮಕವಾಗಿ ನಿರೋಧಕ ಕಾರ್ಯಕ್ರಮಗಳನ್ನು ಆರಂಭಿಸಿದೆ. ಸಂಪರ್ಕ ನಿರೋಧ ಕಾರ್ಯಕ್ರಮದ ವ್ಯವಸ್ಥೆ (ಕ್ವಾರೆಂಟೈನ್), ಪದಾರ್ಥಗಳನ್ನು ಹೊರಗೆ ರವಾನಿಸುವಾಗ ಅವುಗಳಲ್ಲಿ ಪತಂಗ ಸಾಗದಂತೆ ನೋಡಿಕೊಳ್ಳುವುದು-ಮುಂತಾದ ವಿಧಾನಗಳಿಂದ ಅದರ ಹರಡುವಿಕೆಯನ್ನು ತಡೆಯಬಹುದಾಗಿದೆ. ಸ್ವಾಭಾವಿಕ ವಿಧಾನಗಳಿಂದ ನ್ಯೂ ಇಂಗ್ಲೆಂಡ್ ರಾಜ್ಯಗಳ ಇತರ ಭಾಗಕ್ಕೆ ಹರಡದಂತೆ ತಕ್ಕ ನಿರ್ಬಂಧಗಳನ್ನು ಅನುಷ್ಠಾನಕ್ಕೆ ತರಲಾಗಿದೆ. 1923ರಿಂದ ನ್ಯೂಯಾರ್ಕಿನ ಪೂರ್ವ ಪ್ರದೇಶಗಳಲ್ಲೂ ಪೂರ್ವದ ಇತರ ರಾಜ್ಯಗಳಲ್ಲೂ ಇದ್ದ ಈ ಪತಂಗವನ್ನು ನಿರ್ಮೂಲ ಮಾಡುವುದರ ಮೂಲಕ ಪಶ್ಚಿಮ ಪ್ರದೇಶಗಳಿಗೆ ಹರಡದಂತೆ ಮಾಡುತ್ತಿದೆ. 1950ರ ಸುಮಾರಿಗೆ ಈ ಪತಂಗ ಪೂರ್ವ ನ್ಯೂಯಾರ್ಕಿನ ಅನೇಕ ಪ್ರದೇಶಗಳಲ್ಲೂ ಪೆನ್ಸಿಲ್‍ವೇನಿಯದ ಕೆಲವೆಡೆಗಳಲ್ಲೂ ಹರಡಿತ್ತು. ಅವುಗಳ ಹಾವಳಿ ಒಂದೊಂದು ವರ್ಷವೂ ಒಂದೊಂದು ಪ್ರಮಾಣದ ತೀವ್ರತೆಯನ್ನು ಮುಟ್ಟುತ್ತಿತ್ತು. ವಿಮಾನಗಳಲ್ಲಿ ಅವುಗಳ ನೆಲೆಗಳ ಮೇಲೆ ಡಿ.ಡಿ.ಟಿ.ಯನ್ನು ಸಿಂಪಡಿಸಿ ಅವುಗಳ ಹರಡಿಕೆಯನ್ನು ತಡೆಯಲಾಗುತ್ತಿತ್ತು. ದೀರ್ಘಕಾಲ ಸಂಶೋಧನೆ ನಡೆಸಿದ ಮೇಲೆ ಈಚೆಗೆ ಅನೇಕ ಹೊಸ ನಿಯಂತ್ರಣ ವಿಧಾನಗಳೂ ಬಳಕೆಗೆ ಬಂದಿವೆ. ಸೀಸದ ಆರ್ಸನೇಟ್ ಪುಡಿಯನ್ನು ಕಲಸಿದ ದ್ರಾವಣವನ್ನು ಕಂಬಳಿಹುಳುಗಳ ಮೇಲೆ ಸಿಂಪಡಿಸುವುದು ಅತ್ಯಂತ ಪರಿಣಾಮಕಾರಿಯಾದ ನಿಯಂತ್ರಣ ವಿಧಾನ. ಮೊಟ್ಟೆಗಳ ಮೇಲೆ ಕ್ರಿಯೊಸೋಟ್ ದ್ರಾವಣವನ್ನೆರಚಿ ನಾಶಪಡಿಸುವುದೂ ಉಂಟು. ರಾಸಾಯನಿಕ ನಿಯಂತ್ರಣಕ್ಕಿಂತ ಜೈವಿಕ ಹತೋಟಿ ವಿಧಾನಗಳನ್ನು ಪರಿಸರ ರಕ್ಷಣೆಯ ನಿಟ್ಟಿನಲ್ಲಿ ಇಂದು ಬಳಸಲಾಗುತ್ತಿದೆ. ಯೂರೋಪಿನಿಂದ ಅನೇಕ ಪರಾವಲಂಬಿ ಜೀವಿಪ್ರಭೇದಗಳನ್ನು ಜಿಪ್ಸೀ ಪತಂಗಗಳ ವಿನಾಶಕ್ಕಾಗಿ ಆಮದು ಮಾಡಿಕೊಳ್ಳಲಾಗಿದೆ. ಇಂಥ ಪರಾವಲಂಬಿಗಳಲ್ಲಿ ಬ್ರಾಕೊನಿಡ್‍ಗಳು (ಕಣಜ), ಪ್ರೆಕೈನಾ ಚಿಟ್ಟೆಗಳು ಪ್ರಧಾನವಾಗಿದೆ. ಕೆಲಸೋಮ ಸೈಕೋಪ್ಯಾಂಟ ಎಂಬ ಮಾಂಸಾಹಾರಿ ಕೀಟವೂ (ಬೀಟಲ್) ಈ ಕಾರ್ಯದಲ್ಲಿ ಸಹಾಯಕವೆನಿಸಿದೆ.
ವರ್ಗ:ಕೀಟಗಳು
ಎಚ್. ಜಿ. ವೆಲ್ಸ್
thumb|೧೯೨೦ ರಲ್ಲಿನ ಒಂದು ಚಿತ್ರ ವೆಲ್ಸ್, ಎಚ್ ಜಿ 1866-1946. ಇಂಗ್ಲಿಷ್ ಕಾದಂಬರಿಕಾರ, ಚರಿತ್ರಕಾರ, ಗದ್ಯಬರೆಹಗಾರ. ಇವನ ಪೂರ್ಣ ಹೆಸರು ಹಾರ್ಬರ್ಟ್ ಜಾರ್ಜ್ ವೆಲ್ಸ್.
ಸಾಹಿತ್ಯ
ಕಾವ್ಯ, ನಾಟಕಗಳನ್ನು ಬಿಟ್ಟು ಉಳಿದೆಲ್ಲ ಸಾಹಿತ್ಯ ಪ್ರಕಾರಗಳನ್ನೂ ಈತ ಬಳಸಿಕೊಂಡ. ಆಂಟಿಸಿಪೇಷನ್ಸ್ (1901) ಎಂಬ ಕೃತಿಯಿಂದ ವಿಚಾರ ಸಾಹಿತ್ಯಕ್ಕೆ ಕಾಲಿಟ್ಟ. ಸಾಮಾಜಿಕ ತತ್ತ್ವಶಾಸ್ತ್ರದಲ್ಲಿ ಎ ಮಾಡರ್ನ್ ಯುಟೋಪಿಯ (1905), ದಿ ವಾರ್ ದಟ್ ವಿಲ್ ಎಂಡ್ ವಾರ್ (1914), ದಿ ಓಪನ್ ಕಾನ್ಸ್‍ಪೆರಸಿ (1928), ದಿ ಸೈನ್ಸ್ ಆಫ್ ಲೈಫ್ (1928), ದಿ ವರ್ಕ್, ದಿ ವಲ್ರ್ಡ್ ಅ್ಯಂಡ್ ದಿ ಹ್ಯಾಪಿನೆಸ್ ಆ¥sóï ಮಾನ್‍ಕೈನ್‍ಡ್ (1932), ಮೈಂಡ್ ಅಟ್ ದಿ ಎಂಡ್ ಆಫ್ ಇಟ್ ಟೆದರ್ (1945)-ಈ ಕೃತಿಗಳನ್ನು ರಚಿಸಿದ. ದಿ ಔಟ್‍ಲೈನ್ ಆಫ್ ಹಿಸ್ಟರಿ (1920) ಮತ್ತು ಎ ಷಾರ್ಟ್ ಹಿಸ್ಟರಿ ಆಫ್ ದಿ ವರ್ಲ್ಡ್ (1922) ಎಂಬ ಚಾರಿತ್ರಿಕ ಕೃತಿಗಳನ್ನು ರಚಿಸಿದ. ಎಕ್ಸ್‍ಪೆರಿಮೆಂಟ್ಸ್ ಇನ್ ಆಟೊಬಯಾಗ್ರಫಿ (1934) ಇವನ ಆತ್ಮಚರಿತ್ರೆ. ವೈಜ್ಞಾನಿಕ ಊಹಾಪೋಹಗಳನ್ನು ಕಾಲ್ಪನಿಕ ಕಥೆಗಳ ರೂಪದಲ್ಲಿ ರಚಿಸಿದ ಇವನ ವೈಜ್ಞಾನಿಕ ಕಾದಂಬರಿಗಳು (ಸೈನ್ಸ್‍ಫಿಕ್ಷನ್ಸ್) ದಿ ಟೈಮ್ ಮಷೀನ್ (1895) ಮಾಲಿಕೆಯಲ್ಲಿ ಪ್ರಕಟವಾದುವು. ಇವುಗಳಲ್ಲಿ ಭವಿಷ್ಯತ್ತಿನ ವಿಜ್ಞಾನದ ಬಗ್ಗೆ ರೋಮಾಂಚಕಾರಿ ಅಭಿಪ್ರಾಯಗಳು ವ್ಯಕ್ತವಾಗಿವೆ.
ಇವನ ಜ್ಞಾನಸಂಪತ್ತು ಅಸಾಧಾರಣವಾದುದು. ವಿಜ್ಞಾನ, ಚರಿತ್ರೆ, ಅರ್ಥಶಾಸ್ತ್ರಗಳನ್ನು ಇವನು ಅಧ್ಯಯನ ಮಾಡಿ ಪಡೆದ ಪಾಂಡಿತ್ಯ ಆಶ್ಚರ್ಯಕರವಾದುದು. ಜೀವವಿಜ್ಞಾನದ ಅಧ್ಯಯನದಿಂದ ತನ್ನ ಉನ್ನತ ವಿದ್ಯಾಭ್ಯಾಸವನ್ನು ಪ್ರಾರಂಭಿಸಿದ ಈತನ ಬರೆಹಗಳಲ್ಲಿ ಹಲವು ಮಂದಿ ವಿಚಾರಶೀಲರಲ್ಲಿ ಕಾಣದ ಮೂರ್ತ ವಿಚಾರ ಕಾಣುತ್ತದೆ. ಇವನ ಕೃತಿಗಳಲ್ಲಿ ಅತಿ ಜನ ಪ್ರಿಯವಾದುದು ಔಟ್‍ಲೈನ್ ಆಫ್ ಹಿಸ್ಟರಿ. ಸೃಷ್ಟಿಯ ಪ್ರಾರಂಭ ದಿಂದ ಆಧುನಿಕ ಯುಗದವರೆಗೆ ಮಾನವನ ಪ್ರಗತಿಯನ್ನು ಇಲ್ಲಿ ಚಿತ್ರಿಸಿದೆ. ಚರಿತ್ರೆಯ ವಿದ್ವಾಂಸರಿಗೆ ಇದರ ಗಹನತೆ ತೃಪ್ತಿಕರವಾ ಗಿಲ್ಲದಿದ್ದರೂ ಸಾಧಾರಣ ಓದು ಗರಿಗೆ ಇದು ಉಪಯುಕ್ತವೆನಿ ಸಿದೆ. ಈ ಕೃತಿಯ ಸುಮಾರು ಮೂವತ್ತು ಲಕ್ಷ ಪ್ರತಿಗಳು ಮಾರಾಟವಾಗಿವೆ. ದಿ ವಲ್ರ್ಡ್ ಅ್ಯಂಡ್ ಹ್ಯಾಪಿನೆಸ್ ಆಫ್ ಮ್ಯಾನ್‍ಕೈಂಡ್ ಎಂಬ ಕೃತಿಯಲ್ಲಿ ಮತ್ತು ಹಕ್ಸ್‍ಲಿಯೊಡನೆ ಬರೆದ ದಿ ಸೈನ್ಸ್ ಆಫ್ ಲೈಫ್ ನಲ್ಲಿ ಈತ ಮನುಷ್ಯ ಪ್ರಗತಿ ಸಾಧಿಸಬಲ್ಲನೆಂಬ ಮತ್ತು ಮಾನವಕೋಟಿ ಐಕ್ಯತೆಯನ್ನು ಸಾಧಿಸುವುದೆಂಬ ವಿಶ್ವಾಸವನ್ನು ವ್ಯಕ್ತಪಡಿಸಿದ್ದಾನೆ. ಆದರೆ ಒಂದನೆಯ ಮಹಾಯುದ್ಧ ಈ ವಿಶ್ವಾಸವನ್ನು ದುರ್ಬಲಗೊಳಿಸಿತು. ತನ್ನ ಜೀವಮಾನದ ಕೊನೆಯ ಭಾಗದಲ್ಲಿ ಎರಡನೆಯ ಮಹಾಯುದ್ಧವನ್ನು ಮಾತ್ರವಲ್ಲದೆ ಅಣುಬಾಂಬಿನ ಪ್ರಯೋಗವನ್ನೂ ಕಂಡ ಈತ ತುಂಬ ಆತಂಕಗೊಂಡ. ದಿ ಮೈಂಡ್ ಎಟ್ ದಿ ಎಂಡ್ ಆಫ್ ಇಟ್ಸ್‍ಟೆದರ್ ಎಂಬ ಕೃತಿಯಲ್ಲಿ ಈತ ಭವಿಷ್ಯದಲ್ಲಿ ಕಾಣುವುದು ಯಾವ ಒಂದು ಕ್ರಮ ಅಥವಾ ವ್ಯವಸ್ಥೆಯನ್ನಲ್ಲ, ಆದರೆ ಜಾಗತಿಕ ಚೇತನ ಕ್ರಮೇಣ ದುರ್ಬಲಗೊಂಡು ನಿಂತುಹೋಗುವುದನ್ನು ಮಾತ್ರ ಎಂದು ಹೇಳಿದ್ದಾನೆ.
ಈತ ಸೂಕ್ತ ನಿರ್ಧಾರ ನಿಷ್ಠೆಗಳನ್ನು ಪಡೆದಿದ್ದರೆ ತನ್ನ ಯುಗದ ಅತಿಶ್ರೇಷ್ಠ ಕಾದಂಬರಿಕಾರನಾಗಬಹುದಾಗಿತ್ತು, ತನ್ನ ಕನಸುಗಳನ್ನು ನನಸಾಗಿ ಮಾಡಲು ಹೊರಟು ಉತ್ತಮ ರೀತಿಯ ಪತ್ರಿಕೋದ್ಯಮಿಯಾಗಿ ಉಳಿದ ಎನ್ನುವ ಆಕ್ಷೇಪಣೆಯುಂಟು. ಈತ ಹೆನ್ರಿ ಜೇಮ್ಸ್‍ನೊಡನೆ ನಡೆಸಿದ ವಾದದಲ್ಲಿ ಕಲೆಗಾರನೆನ್ನಿಸಿಕೊಳ್ಳುವುದಕ್ಕಿಂತ ಪತ್ರಿಕೋದ್ಯಮಿ ಎನಿಸಿಕೊಳ್ಳುವುದೆ ನನಗೆ ಪ್ರಿಯ ಎಂದಿದ್ದಾನೆ. ಇವನ ಕೃತಿಗಳು ಹೊಸ ವಿಚಾರಗಳ ಗಣಿ. ಇವನ ಕನಸುಗಳು ಬರಿಯ ಗಗನ ಸೌಧಗಳಲ್ಲ. ಮೊದಲು ಈತ ನಿರೂಪಿಸಿದ, ಅಸಮಾಧಾನವನ್ನು ಉಂಟುಮಾಡಿದ ಹಲವು ವಿಚಾರಗಳು ಪ್ರಪಂಚ ಇಂದು ಒಪ್ಪಿಕೊಂಡ ತತ್ತ್ವಗಳಾಗಿವೆ. ಅನತೋಲ್ ¥sóÁ್ರನ್ಸ್ ಇವನನ್ನು ಇಂಗ್ಲಿಷ್ ಭಾಷೆಯನ್ನಾಡುವ ಪ್ರಪಂಚದಲ್ಲಿ ಅತಿ ಶ್ರೇಷ್ಠ ಬೌದ್ಧಿಕ ಶಕ್ತಿ ಎಂದು ಹೊಗಳಿದ್ದಾನೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಾಹಿತಿಗಳು
ದೃಷ್ಟಿ ಹಾನಿ
thumb|100px|ಕುರುಡುತನದ ಅಂತರರಾಷ್ಟ್ರೀಯ ಸಂಕೇತವಾದ [[ಬಿಳಿ ಚಡಿ]] ದೃಷ್ಟಿ ಹಾನಿ ಅಥವಾ ದೃಷ್ಟಿ ನಷ್ಟ ಕನ್ನಡಕದಂತಹ ಸಾಮಾನ್ಯ ವಿಧಾನಗಳಿಂದ ಸರಿಪಡಿಸಲಾಗದ ಸಮಸ್ಯೆಗಳಿಗೆ ಕಾರಣವಾಗುವ ಮಟ್ಟಿಗೆ ನೋಡುವುದರ ತಗ್ಗಿದ ಸಾಮರ್ಥ್ಯ. ಕುರುಡುತನ ಪದವನ್ನು ಸಂಪೂರ್ಣ ಅಥವಾ ಬಹುತೇಕ ಸಂಪೂರ್ಣ ದೃಷ್ಟಿ ನಷ್ಟಕ್ಕೆ ಬಳಸಲಾಗುತ್ತದೆ. ದೃಷ್ಟಿ ಹಾನಿಯು ಜನರಿಗೆ ವಾಹನ ಚಾಲನೆ, ಓದುವುದು, ಸಾಮಾಜಿಕ ಬೆರೆಯುವಿಕೆ, ಮತ್ತು ಕಾಲ್ನಡಿಗೆಯಂತಹ ಸಾಮಾನ್ಯ ದೈನಂದಿನ ಚಟುವಟಿಕೆಗಳಲ್ಲಿ ತೊಂದರೆಗಳನ್ನು ಉಂಟುಮಾಡಬಹುದು.
ಸರಿಪಡಿಸದ ವಕ್ರೀಕಾರಕ ದೋಷಗಳು (೪೩%), ಕಣ್ಣಿನ ಪೊರೆಗಳು (೩೩%), ಮತ್ತು ಗ್ಲಾಕೋಮಾ (೨%) ಜಾಗತಿಕವಾಗಿ ದೃಷ್ಟಿ ಹಾನಿಯ ಅತಿ ಸಾಮಾನ್ಯ ಕಾರಣಗಳು. ಕಣ್ಣಿನ ಪೊರೆಗಳು ಕುರುಡುತನದ ಅತಿ ಸಾಮಾನ್ಯ ಕಾರಣವಾಗಿವೆ. ಕಣ್ಣಿನ ಸಮಸ್ಯೆಗಳಿಗೆ ಕಾರಣವಾಗುವ ಇತರ ಅಸ್ವಸ್ಥತೆಗಳು ಮಧುಮೇಹದ ಅಕ್ಷಿಪಟಲದೋಷ, ಬಾಲ್ಯದ ಕುರುಡು, ಮತ್ತು ಹಲವಾರು ಸೋಂಕುಗಳನ್ನು ಒಳಗೊಂಡಿವೆ. ದೃಷ್ಟಿ ಹಾನಿಯು ಆಘಾತದಿಂದ ಮಿದುಳಿನಲ್ಲಿನ ಸಮಸ್ಯೆಗಳು, ಅಕಾಲಿಕ ಜನನ, ಅಥವಾ ಮಾನಸಿಕ ಧಕ್ಕೆಯಿಂದ ಉಂಟಾಗಬಲ್ಲದು.
ಉಲ್ಲೇಖಗಳು
ವರ್ಗ:ನೇತ್ರರೋಗಗಳು
ಟಬಾಸ್ಕೋ
ಟಬಾಸ್ಕೋ - ಆಗ್ನೇಯ ಮೆಕ್ಸಿಕೋದಲ್ಲಿರುವ ಒಂದು ರಾಜ್ಯ. ಪಶ್ಚಿಮದಲ್ಲಿ ವೆರ ಕ್ರೂಜ್ ರಾಜ್ಯ, ದಕ್ಷಿಣದಲ್ಲಿ ಚಿಯಾ ಪಾಸ್ ರಾಜ್ಯ, ಪೂರ್ವದಲ್ಲಿ ಕ್ಯಾಂಪೀಚೀ ರಾಜ್ಯ, ಆಗ್ನೇಯದಲ್ಲಿ ಗ್ವಾಟಮಾಲ ದೇಶ, ಉತ್ತರದಲ್ಲಿ ಕ್ಯಾಂಪೀಚೀ ಕೊಲ್ಲಿ-ಇವು ಇದರ ಮೇರೆಗಳು. ವಿಸ್ತೀರ್ಣ 9,522 ಚ.ಮೈ. (24,661 ಚ. ಕಿಮೀ.), ಜನಸಂಖ್ಯೆ 7,66,346 (1970). ರಾಜಧಾನಿ ವೀಯಎರ್ಮೋಸ. ಟಬಾಸ್ಕೋದ ಭೂಪ್ರದೇಶ ಚಿಯಾಪಾಸ್ ಪ್ರದೇಶದಿಂದ ಕ್ಯಾಂಪೀಚೀ ಕೊಲ್ಲಿಯ ಕಡೆಗೆ ಇಳಿಜಾರಾಗಿದೆ. ಇಲ್ಲಿ ಅನೇಕ ಸರೋವರಗಳೂ ಜವುಗು ನೆಲಗಳೂ ಇವೆ. ತೀರಪ್ರದೇಶ ಅನೇಕ ವಿಶಾಲವಾದ ಲಗೂನ್‍ಗಳಿಂದ ಕೂಡಿದೆ. ಟಬಾಸ್ಕೋದಲ್ಲಿ ಬಹಳ ಹೆಚ್ಚಿನ ಮಳೆಯಾಗುವುದರಿಂದ (120") ರಾಜ್ಯದಲ್ಲಿ ದಟ್ಟವಾದ ಉಷ್ಣವಲಯ ಕಾಡುಗಳಿವೆ. ಈ ರಾಜ್ಯದ ಎರಡು ಮುಖ್ಯ ನದಿಗಳು ಗ್ರೀಹಾಲ್ವ ಮತ್ತು ಊಸಮಸಿಂಟ. ಗ್ರೀಹಾಲ್ವಕ್ಕೆ ಟಬಾಸ್ಕೋ ನದಿಯೆಂದೂ ಹೆಸರಿದೆ. ಸುಮಾರು 62 ಮೈ. (100 ಕಿಮೀ.) ದೂರ ಇದು ಯಾನಯೋಗ್ಯ. ಊಸಮಸಿಂಟ ನದಿಯ ಮೇಲೆ 310 ಮೈ. ದೂರ ನೌಕೆಗಳು ಸಂಚರಿಸಬಹುದು. ಟಬಾಸ್ಕೋದಲ್ಲಿ ಹೆಚ್ಚು ರಸ್ತೆಗಳಿಲ್ಲ. ನದಿಗಳೇ ಮುಖ್ಯ ಸಂಚಾರಮಾಧ್ಯಮಗಳು. 1950ರಲ್ಲಿ ನಿರ್ಮಿಸಲಾದ ರೈಲುಮಾರ್ಗ ರಾಜ್ಯದ ಪೂರ್ವದಿಂದ ಪಶ್ಚಿಮದ ಕಡೆಗೆ ಸಾಗಿದೆ. ರಾಜಧಾನಿ ವೀಯಎರ್ಮೋಸ (78,034) (1969) ಗ್ರೀಹಾಲ್ವ ನದಿಯ ಮೇಲಿದೆ. ಅದೊಂದು ಜಾನುವಾರು ಹಾಗೂ ಬನಾನಾ ವ್ಯಾಪಾರಕೇಂದ್ರ. ಅಲ್ಲೊಂದು ವಿಮಾನ ನಿಲ್ದಾಣವಿದೆ. ರಾಜ್ಯದ ಎರಡನೆಯ ದೊಡ್ಡ ಪಟ್ಟಣ ಹಾಗೂ ಮುಖ್ಯ ಬಂದರು ಫ್ರಂಟೀರ (8,375) (1960). ಇದು ಗ್ರೀಹಾಲ್ವ ನದಿಯ ಮುಖದಿಂದ 3 ಮೈ. ಮೇಲಕ್ಕೆ, ಅದರ ದಂಡೆಯ ಮೇಲೆ ಇದೆ. ಹಿಂದೆ ಇದಕ್ಕೆ ಆಲ್ವರೋ ಓಬ್ರಿಗಾನ್ ಎಂಬ ಹೆಸರಿತ್ತು. ರಾಜ್ಯದ ಜನರ ಮುಖ್ಯ ಕಸುಬು ವ್ಯವಸಾಯ ಕೊಬ್ಬರಿ, ಬಾಳೆ, ಕೋಕೋ, ಕಾಫಿ, ಬತ್ತ, ಕಬ್ಬು, ರಬ್ಬರ್, ವೆನಿಲ, ಹಣ್ಣುಗಳು, ಮುಸುಕಿನ ಜೋಳ ಮುಖ್ಯ ಬೆಳೆಗಳು. ದನಗಳನ್ನು ಸಾಕುತ್ತಾರೆ. ರಬ್ಬರ್ ಮತ್ತು ಚೌಬೀನೆ ಮುಖ್ಯ ಅರಣ್ಯೋತ್ಪನ್ನಗಳು. ತೈಲ ವಿನಾ ಬೇರಾವ ಖನಿಜನಿಕ್ಷೇಪಗಳೂ ಇಲ್ಲಿ ಇಲ್ಲ.
ಇತಿಹಾಸ
ವಾನ್ ಡ ಗ್ರೀಹಾಲ್ವ 1518ರಲ್ಲಿ ಈ ಪ್ರದೇಶವನ್ನು ಪರಿಶೋಧಿಸಿದ. ಮುಂದಿನ ವರ್ಷಗಳಲ್ಲಿ ಸ್ಪ್ಯಾನಿಷರು ಇಲ್ಲಿಯ ಇಂಡಿಯನರೊಂದಿಗೆ ಯುದ್ಧ ಮಾಡಿ ಕ್ರಮಕ್ರಮವಾಗಿ ಈ ಪ್ರದೇಶವನ್ನು ಆಕ್ರಮಿಸಿಕೊಂಡರು. ಟಬಾಸ್ಕೋ ಎಂಬುದು ಇಂಡಿಯನ್ ಹೆಸರು. ತೇವದ ನೆಲ ಎಂದು ಇದರ ಅರ್ಥ. ಇದು 1824ರಲ್ಲಿ ಒಂದು ರಾಜ್ಯವಾಯಿತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಭೂಗೋಳ
ಸಿಸ್ಟೀಸರ್ಕೋಸಿಸ್
thumb|ಸಿಸ್ಟಿಸರ್ಕೊಸಿಸ್
ಸಿಸ್ಟೀಸರ್ಕೋಸಿಸ್ ಎಂಬ ಅಂಗಾಂಗದ ಸೋಂಕು ಟೇಪ್ ವರ್ಮ್(ಲಾಡಿ ಹುಳು) ವಿನ ಸಮಸ್ಯೆಯಿಂದ ಉಂಟಾಗುವುದು. ವರ್ಷಾನುಗಟ್ಟಲೆ ಇದರ ಅರಿವೇ ಇಲ್ಲದಂತೆ, ಯಾವ ಚಿಹ್ನೆಗಳೂ ಇರುವುದಿಲ್ಲ. ಕೆಲ ವರ್ಷಗಳ ಬಳಿಕ ಆರಂಭವಾಗುತ್ತದೆ. ಕೆಲ ವರ್ಷಗಳ ಬಳಿಕ ಚರ್ಮದಡಿಯಲ್ಲಿ ಗಟ್ಟಿಯಾದ ಗಡ್ಡೆ ಕಾಣಿಸಿಕೊಂಡು ಅದನ್ನು ಶಸ್ತ್ರ ಚಿಕೆತ್ಸೆಯ ಮೂಲಕ ತೆಗಿಸಿಕೊಳ್ಳಲು ಹೋದಾಗ ಲಾಡಿ ಹುಳುವು ಜೀವಂತವಾಗಿ ಕಂಡುಬರುತ್ತದೆ. ಮನುಷ್ಯನ ಮೆದುಳಿನೊಳಗೆ, ಕಣ್ಣಿನೊಳಗೆ, ಮಾಂಸಖಂಡದಡಿಯಲ್ಲಿ ಹುಳು ವರ್ಷಗಳ ಕಾಲ ಮುಚ್ಚಿಟ್ಟುಕೊಂಡಿದ್ದು ಅಂಧತ್ವ, ಬ್ರೇನ್ ಹೆಮರೇಜ್ ಮುಂತಾದ ತೊಂದರೆಗಳನ್ನು ಉಂಟುಮಾಡುತ್ತದೆ.
ರೋಗ ಸೂಚನೆ
ಟೇಪ್ ವರ್ಮ್ ಮೊಟ್ಟೆಯನ್ನೊಳಗೊಂಡ ಸಿಸ್ಟ್(ಪೂತಿಕೋಶ) ದೇಹದೊಳಗೆ ಸೇರುತ್ತದೆ. ಕೆಲ ಸಮಯದ ನಂತರ ಇದು ತೆರೆದುಕೊಂಡು, ಮೊಟ್ಟೆ ಒಡೆದು ಸಿಸ್ಟಿಸರ್ಕ್(ಹುಳುವಿನ ಲಾರ್ವ) ರಕ್ತದಲ್ಲಿ ಬೆರೆತು ವಿವಿಧ ಅಂಗಗಳನ್ನು ಹೊಕ್ಕು ಮನೆ ಮಾಡಿಕೊಂಡು ವಾಸಿಸುತ್ತವೆ. ಕಣ್ಣು, ಮೆದುಳು, ಶ್ವಾಸಕೋಶಗಳು, ಮಾಂಸಖಂಡ, ಚರ್ಮ ಮುಂತಾಗಿ ದೇಹದಾದ್ಯಂತ ಹರಡಿಕೊಂಡಿರುತ್ತದೆ. ಉದ್ದವಾದ ಟೇಪಿನಾಕಾರದ ಈ ಹುಳು ಮನುಷ್ಯನ ಸಣ್ಣ ಕರುಳನ್ನು ಸೇರಿ ಪೌಷ್ಟಿಕ ದ್ರವ್ಯವನ್ನು ಹೀರಿಕೊಳ್ಳುತ್ತದೆ. ಹುಳುವಿನ ದೇಹದಲ್ಲಿ ಚಿಕ್ಕ ಚಿಕ್ಕ ಭಾಗಗಳಿದ್ದು, ಪ್ರತಿ ಭಾಗಗಳಲ್ಲೂ ಅದರ ಮೊಟ್ಟೆಯ ಸಿಸ್ಟ್ಗಳಿದ್ದು, ಆ ಭಾಗ ಬೇರ್ಪಟ್ಟು, ಮಲದೊಂದಿಗೆ ಬೆರೆತು ವಿಸರ್ಜಿತಗೊಳ್ಳುತ್ತದೆ. ಹೀಗೆ ಹುಳುವಿನ ಚಕ್ರ ಮನುಷ್ಯನ ಮತ್ತು ಕಲುಷಿತ ವಾತಾವರಣದ ಸುತ್ತ ಸುತ್ತಿರುತ್ತದೆ. ಕೊತ್ತಂಬರಿ, ಕರಿಬೇವು, ಹಸಿರು ಸೊಪ್ಪುಗಳು, ಹಸಿ ತರಕಾರಿಗಳು, ಕಲುಷಿತ ನೀರು, ಸರಿಯಾಗಿ ಬೇಯದ ಹಂದಿ ಮಾಂಸ ಮುಂತಾದವುಗಳನ್ನು ಸೇವಿಸಿದಾಗ ಸಿಸ್ಟ್ ದೇಹದೊಳಗೆ ಸೇರಿ ಸಿಸ್ಟ್ ಒಡೆದು ಮೊಟ್ಟೆಯಿಂದ ಹುಳು ಆಚೆ ಬಂದು ಬೆಳೆಯಲಾರಂಭಿಸುತ್ತದೆ. ಆ ರೋಗ ಹಂದಿ ಮಾಂಸ ತಿನ್ನುವ ಮಾಂಸಹಾರಿಗಳಲ್ಲಷ್ಟೇ ಅಲ್ಲ, ಸಸ್ಯಹಾರಿಗಳಲ್ಲೂ ಕಂಡು ಬರುತ್ತದೆ. ಮಾನವನ ಮಲ, ಕಲುಷಿತ ನೀರು ಮುಂತಾದವು, ಹಣ್ಣು, ಎಲೆಕೋಸು, ಸೌತೆಕಾಯಿ, ಕ್ಯಾರೆಟ್, ಬೀಟ್ರೂಟ್, ಕೊತ್ತಂಬರಿ ಸೊಪ್ಪು, ಕರಿಬೇವು, ಸೊಪ್ಪು, ತರಕಾರಿಗಳಲ್ಲಿ ಬೆರೆತಿದ್ದು, ಸಿಸ್ಟ್ ಎಷ್ಟೇ ತೊಳೆದರೂ ಹೋಗದೇ ಅಲ್ಲೇ ಅಂಟಿಕೊಂಡಿದ್ದು, ನಮ್ಮ ಹೊಟ್ಟೆಯೊಳಗೆ ಸೇರಿ ವಿವಿಧ ಭಾಗಗಳಿಗೆ ಹರಡಿಬಿಡುತ್ತದೆ. ಇನ್ಟ್ರಾ ಆಕ್ಯುಲಾರ್ ಸಿಸ್ಟೀಸರ್ಕೋಸಿಸ್(ಕಣ್ಣಿನೊಳಗೆ ಉಂಟಾಗುವುದು) 'ಟೇಪ್ ವರ್ಮ್ ನ ಸಿಸ್ಟ್ ಕಣ್ಣಿನಾದ್ಯಂತ ಎಲ್ಲಿ ಬೇಕಾದರೂ ಸೇರಿಕೊಂಡಿರಬಹುದು, ಮುಖ್ಯವಾಗಿ ಕಣ್ಣಿನ ರೆಟಿನ ಪದರದಡಿಯಲ್ಲಿ ಕಂಡು ಬರುವುದು. ವಿಟ್ರಿಯಸ್(ಕಣ್ಣಿನೊಳಭಾಗದಲ್ಲಿರುವ ಜೆಲ್, ರೆಟಿನಾ ಪದರದ ಮೇಲೇ), ಕಂಜಂಕ್ಟಿವ(ಕಣ್ಣಿನ ಮೇಲ್ಪದರ)ದ ಮೇಲೆ, ಕಣ್ಣಿನ ಚಲನೆಗೆ ಸಹಾಯಕವಾದ ಮಾಂಸಖಂಡ ಮೇಲೆ, ಆಪ್ಟಿಕ್ ನರ(ಕಣ್ಣಿನ ನರ)ದ ಮೇಲೆ ಮುಂತಾದೆಡೆಗಳಲ್ಲಿ ಸೇರಿರುತ್ತದೆ.
ರೋಗ ಲಕ್ಷಣಗಳು
ಸಿಸ್ಟ್ ಗಾತ್ರದಲ್ಲಿ ಹಿಗ್ಗಲಾರಂಭಿಸಿದಂತೆ ದೃಷ್ಟಿಮಾಂದ್ಯತೆ, ಡಬಲ್ ವಿಷನ್, ಕಣ್ಗುಡ್ಡೆ ಮುಂಚಾಚಿಕೊಳ್ಳುವುದು ಮುಂತಾದ ಲಕ್ಷಣಗಳು ಕಾಣಿಸಿಕೊಳ್ಳುವುದು. ಕಣ್ಣಿನಲ್ಲಿ ಸಿಸ್ಟ್ ಚಲಿಸಲಾರಂಭಿಸಿದಂತೆ ಕಣ್ಣಿನ ಉರಿಯೂತ ಹೆಚ್ಚಿ ನೋವು, ಕಣ್ಣು ಕೆಂಪಾಗುವುದು ಪ್ರಾರಂಭವಾಗುತ್ತದೆ. ಸಿಸ್ಟ್ ಕಣ್ಣಿನ ಮೇಲ್ಪದರದ ಹಿಂಭಾಗದಲ್ಲಿದ್ದರೆ ಪರೀಕ್ಷೆ ಮಾಡಿದಾಗ ಕಂಡುಬರುತ್ತದೆ. ಕಣ್ಣಿನ ಒಳಭಾಗಗಳಲ್ಲಿದ್ದರೆ ಅಲ್ಟ್ರಾಸೌಂಡ್ ಸ್ಕ್ಯಾನಿಂಗ್, ಸಿ.ಟಿ.ಸ್ಕ್ಯಾನಿಂಗ್, ಎಮ್.ಆರ್.ಐ. ಮುಂತಾದವುಗಳಿಂದ ತಿಳಿಯಬಹುದು.
ಚಿಕಿತ್ಸಾ ವಿಧಾನ
ಸಿಸ್ಟ್ ಕಣ್ಣಿನ ಗುಡ್ಡೆಯೊಳಗೆ ಇದ್ದಾಗ ಅದನ್ನು ಸೂಕ್ಷ್ಮವಾದ ಶಸ್ತ್ರಚಿಕಿತ್ಸೆ ಮಾಡಿ ತೆಗೆಯಲಾಗುವುದು. ಕಣ್ಣಿನ ಹೊರಭಾಗದಲ್ಲಿ ಕಂಡುಬರುವುದನ್ನು ಸ್ಟೀರಾಯ್ಡ್ ಕೊಟ್ಟು ಗುಣಪಡಿಸಲಾಗುವುದು. ಕಣ್ಣಿನ ಸಿಸ್ಟೀಸರ್ಕೋಸಿಸ್ ಕಣ್ಣಿನ ಯಾವುದೇ ಭಾಗದಲ್ಲಾಗಿರಲಿ, ಕೂಡಲೇ ನರತಜ್ನರನ್ನು ಕಂಡು, ಸಿಸ್ಟ್ ಮೆದುಳನ್ನು ಸೇರಿಲ್ಲದಿರುವುದನ್ನು ಖಚಿತಪಡಿಸಿಕೊಳ್ಳಬೇಕು.
ಕಣ್ಣು
ಕಣ್ಣಿನ ರೋಗವಿದ್ದಲ್ಲಿ, ಶಸ್ತ್ರಚಿಕೆತ್ಸೆಯ ಮೂಲಕ ನಿರ್ಮೂಲನೆ ಮಾಡುವುದು ಅಗತ್ಯ. ಇಲ್ಲವಾದಲ್ಲಿ ಕಣ್ಣಿನೊಳಗೆ ಗಾಯಗಳಾಗಿ ಹಾನಿ ಉಂಟುಮಾಡುತ್ತವೆ.
ಮೆದುಳಿನಲ್ಲಿ
ಮೆದುಳಿನಲ್ಲಿ ಅನೇಕ ತೊಂದರೆಗಳು ಕಂಡುಬರುವುವು. ಸಾಮಾನ್ಯವಾಗಿ ಉಂಟಾಗುವುದು ಸೀಶರ್ ಕನ್ವಲ್ಷ್ನ್ಸ್ ಅಥವಾ ಫಿಟ್ಸ್. ಸಿಸ್ಟ್ ಗಳು ಹೆಚ್ಚಾಗಿದ್ದರೆ ತಲೆ ಶೂಲೆ ಹೆಚ್ಚುತ್ತದೆ. ಸಿಸ್ಟ್ ಗಳು ಕರುಳಿನಲ್ಲಲ್ಲದೇ ಬೇರೆಡೆ ಹೆಚ್ಚು ಕಾಲ ಬದುಕಲು ಸಾಧ್ಯವಿಲ್ಲ. ಹಾಗಾಗಿ ಅವು ಸತ್ತಡೆಯೆಲ್ಲಾ ವಿಷ ಉತ್ಪತ್ತಿಯಾಗಿ, ಕಣ್ಣು ಮತ್ತು ಮೆದುಳಿಗೆ ಹಾನಿ ಉಂಟು ಮಾಡುತ್ತದೆ. ಇದರಿಂದ ಮೆದುಳಿನ ಜ್ವರ ಬರಬಹುದು. ಸಿಸ್ಟ್ ಗಾತ್ರದಲ್ಲಿ ಹಿರಿದಾಗಿ, ಬ್ರೈನ್ ಟ್ಯೂಮರ್ ಆಗಿ, ಸೆರೆಬ್ರೋ ಸ್ಪೈನಲ್ ಫ್ಲೂಯಿಡ್ ನ ಚಲನೆಗೆ ಅಡ್ಡಿ ಮಾಡಿ ಹೈಡ್ರೋಸಿಫ್ಯಾಲಸ್ ಉಂಟು ಮಾಡುತ್ತದೆ.
ಸಾವು
೧೯೯೦ ಸಾವಿನ ಸಂಖ್ಯೆಯು ೭೦೦ ಇದ್ದು, ೨೦೧೦ ರಲ್ಲಿ, ವಿಶ್ವಾದ್ಯಂತ ೧೨೦೦ ಜನ ಸಾವನಪ್ಪಿದರು. ಅಮೇರಿಕಾದಲ್ಲಿ ೧೯೯೦-೨೦೦೨ ಅವಧಿಯಲ್ಲಿ, ೨೨೧ ಸಿಸ್ಟೀಸರ್ಕೋಸಿಸ್ ಸಾವುಗಳನ್ನು ಗುರುತಿಸಲಾಗಿದೆ. ಮರಣ ಪ್ರಮಾಣ ಲ್ಯಾಟಿನ್ ಮತ್ತು ಪುರುಷರ ಅತ್ಯಧಿಕವಾಗಿದ್ದವು. ಸಾವಿನ ಸರಾಸರಿ ವಯಸ್ಸು ೪೦.೫ ವರ್ಷಗಳು (ಶ್ರೇಣಿ ೨-೮೮) ಆಗಿತ್ತು. ಹೆಚ್ಚಿನ ರೋಗಿಗಳು, ೮೪.೬% ವಿದೇಶಿ ಜನನ, ಮತ್ತು ೬೨% ಮೆಕ್ಸಿಕೋದಿಂದ ವಲಸೆ ಹೋಗಿದ್ದವರು. ಸಿಸ್ಟೀಸರ್ಕೋಸಿಸ್ ನಿಂದ ನಿಧನರಾದ ೩೩ ಯುಎಸ್ ಮೂಲದ ವ್ಯಕ್ತಿಗಳು ಎಲ್ಲಾ ಸಿಸ್ಟೀಸರ್ಕೋಸಿಸ್ ಸಂಬಂಧಿತ ೧೫% ಸಾವುಗಳನ್ನು ನಿರೂಪಿಸುತ್ತವೆ. ೬೦% ರಷ್ಟು ಸಿಸ್ಟೀಸರ್ಕೋಸಿಸ್ ಮರಣ ಪ್ರಮಾಣವನ್ನು ಅತಿ ಹೆಚ್ಚಾಗಿ ಕ್ಯಾಲಿಫೋರ್ನಿಯಾದಲ್ಲಿ ಕಾಣಬಹುದು.
ಉಲ್ಲೇಖನಗಳು
ವರ್ಗ:ಸೋಂಕು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ದಾಳಿ
ದಾಳಿಯು ಒಂದು ಸೇನಾ ದಂಡಯಾತ್ರೆ. ಇದರಲ್ಲಿ ಒಂದು ಭೂರಾಜ್ಯಶಾಸ್ತ್ರೀಯ ಘಟಕದ ಯೋಧರ ದೊಡ್ಡ ಗುಂಪು ಅಂತಹ ಮತ್ತೊಂದು ಘಟಕದಿಂದ ನಿಯಂತ್ರಿಸಲ್ಪಟ್ಟ ಪ್ರಾಂತವನ್ನು, ಸಾಮಾನ್ಯವಾಗಿ ಅದನ್ನು ಗೆಲ್ಲುವ, ಸ್ವತಂತ್ರಗೊಳಿಸುವ, ಅಥವಾ ಅದರ ಮೇಲೆ ಹಿಡಿತ ಅಥವಾ ಅಧಿಕಾರವನ್ನು ಪುನಃಸ್ಥಾಪಿಸುವ ಉದ್ದೇಶದಿಂದ ಆಕ್ರಮಣಶೀಲವಾಗಿ ಪ್ರವೇಶಿಸುತ್ತದೆ. ದಾಳಿಯಿಂದ ಒಂದು ದೇಶ ವಿಭಜನೆಯಾಗಬಹುದು, ಸ್ಥಾಪಿತ ಸರ್ಕಾರ ಬದಲಾಗಬಹುದು ಅಥವಾ ಆ ಸರ್ಕಾರದಿಂದ ರಿಯಾಯಿತಿಗಳನ್ನು ಪಡೆಯಬಹುದು, ಅಥವಾ ಇವೆಲ್ಲದರ ಸಂಯೋಜನೆಗಳನ್ನು ಪಡೆಯಬಹುದು. ದಾಳಿಯು ಯುದ್ಧಕ್ಕೆ ಕಾರಣವಾಗಬಹುದು, ಒಂದು ಯುದ್ಧವನ್ನು ಅಂತ್ಯಗೊಳಿಸುವ ಕಾರ್ಯತಂತ್ರದ ಭಾಗವಾಗಿರಬಹುದು, ಅಥವಾ ಅದು ಸ್ವತಃ ಒಂದು ಸಂಪೂರ್ಣ ಯುದ್ಧವಾಗಿರಬಹುದು. ದಾಳಿಗಳಿಗೆ ಸಂಬಂಧಿಸಿದಂತೆ ದೊಡ್ಡ ಪ್ರಮಾಣದ ಕಾರ್ಯಾಚರಣೆಗಳ ಕಾರಣ, ಅವು ಯೋಜನೆ ಮತ್ತು ನಿರ್ವಹಣೆಯಲ್ಲಿ ಸಾಮಾನ್ಯವಾಗಿ ಯುದ್ಧೋದ್ದೇಶಿಯಾಗಿರುತ್ತವೆ.
ಪೂರ್ವೇತಿಹಾಸದ ಕಾಲದಿಂದ ದಾಳಿಗಳು ಆಗಾಗ್ಗಿನ ಘಟನೆಗಳಾಗಿವೆ ಎಂದು ಪುರಾತತ್ವ ಸಾಕ್ಷಾಧಾರಗಳು ಸೂಚಿಸುತ್ತವೆ. ಪ್ರಾಚೀನ ಕಾಲದಲ್ಲಿ, ರೇಡಿಯೋ ಸಂವಹನ ಮತ್ತು ಕ್ಷಿಪ್ರ ಸಾರಿಗೆ ಬರುವ ಮೊದಲು, ಸಾಕಾಗುವಷ್ಟು ಪಡೆಗಳನ್ನು ಖಚಿತಪಡಿಸಿಕೊಳ್ಳುವ ಏಕೈಕ ದಾರಿಯೆಂದರೆ ಸೇನೆಗಳನ್ನು ಒಂದು ಬೃಹತ್ ತಂಡವಾಗಿ ಚಲಿಸುವುದು ಆಗಿತ್ತು. ಇದು, ಅದರ ಸ್ವಭಾವದಿಂದ, ದಾಳಿಯ ಯುದ್ಧತಂತ್ರಕ್ಕೆ ಕಾರಣವಾಯಿತು. ದಾಳಿಯ ಆಗಮನದಿಂದ ಸರ್ಕಾರದಲ್ಲಿ ಸಾಂಸ್ಕೃತಿಕ ವಿನಿಮಯಗಳು, ಧರ್ಮ, ತತ್ವಶಾಸ್ತ್ರ ಮತ್ತು ತಂತ್ರಜ್ಞಾನಗಳು ಬಂದವು. ಇವು ಪ್ರಾಚೀನ ವಿಶ್ವದ ಬಹುಪಾಲಿನ ಬೆಳವಣಿಗೆಯನ್ನು ರೂಪಿಸಿದವು.
ಸಂಭಾವ್ಯ ವೈರಿ ನೆರೆರಾಜ್ಯಗಳನ್ನು ಹೊಂದಿರುವ ರಾಜ್ಯಗಳು ಒಂದು ದಾಳಿಯನ್ನು ಅಡ್ಡಪಡಿಸಲು ಅಥವಾ ತಡೆಯಲು ಸಾಮಾನ್ಯವಾಗಿ ರಕ್ಷಣಾತ್ಮಕ ಕ್ರಮಗಳನ್ನು ಅಳವಡಿಸಿಕೊಳ್ಳುತ್ತವೆ. ನದಿಗಳು, ಜವುಗು ಪ್ರದೇಶಗಳು, ಅಥವಾ ಕಡಿದಾದ ಭೂಪ್ರದೇಶದಂತಹ ಭೌಗೋಳಿಕ ಅಡತಡೆಗಳನ್ನು ಬಳಸಿಕೊಳ್ಳುವುದರ ಜೊತೆಗೆ, ಐತಿಹಾಸಿಕವಾಗಿ ಈ ಕ್ರಮಗಳಲ್ಲಿ ರಕ್ಷಣಾತ್ಮಕ ಗೋಡೆಗಳು ಸೇರಿವೆ. ಅಂತಹ ರಕ್ಷಣೆಯು ದೇಶವನ್ನು ಪ್ರವೇಶಿಸದಂತೆ ದಾಳಿಮಾಡುವ ಪಡೆಗಳನ್ನು ಸಕ್ರಿಯವಾಗಿ ತಡೆಯಲು ಉದ್ದೇಶಿತವಾಗಿರಬಹುದು, ಸಾಮಾನ್ಯವಾಗಿ ವಿಸ್ತೃತ ಮತ್ತು ಚೆನ್ನಾಗಿ ರಕ್ಷಿಸಲ್ಪಟ್ಟ ತಡೆಗೋಡೆಯ ಮೂಲಕ; ಚೀನಾದ ಮಹಾಗೋಡೆ ಒಂದು ಪ್ರಸಿದ್ಧ ಉದಾಹರಣೆಯಾಗಿದೆ. ಅಂತಹ ತಡೆಗಳಲ್ಲಿ, ಕಂದಕ ರೇಖೆಗಳೂ ಸೇರಿವೆ, ಮತ್ತು ಆಧುನಿಕ ಕಾಲದಲ್ಲಿ, ಸಿಡಿಗುಂಡು ಪ್ರದೇಶಗಳು, ಕ್ಯಾಮರಾಗಳು, ಮತ್ತು ಚಲನ-ಸಂವೇದಿ ಸಂವೇದಕಗಳು ಸೇರಿವೆ. ಆದರೆ, ಈ ತಡೆಗಳಿಗೆ ರಕ್ಷಣೆ ಒದಗಿಸಲು, ಜೊತೆಗೆ ಉಪಕರಣ ಮತ್ತು ಸ್ಥಾನಗಳನ್ನು ಕಾಪಾಡಿಕೊಳ್ಳಲು ದೊಡ್ಡ ಸೇನಾ ಪಡೆಯು ಅಗತ್ಯವಾಗಬಹುದು. ಇದು ದೇಶದ ಮೇಲೆ ದೊಡ್ಡ ಆರ್ಥಿಕ ಹೊರೆಯನ್ನು ಹೊರಿಸಬಹುದು. ಇವೇ ತಂತ್ರಗಳಲ್ಲಿ ಕೆಲವನ್ನು ರಕ್ಷಕರ ವಿರುದ್ಧ ತಿರುಗಿಸಬಹುದು, ಪಲಾಯನವಾಗದಂತೆ ಅಥವಾ ಮರುಪೂರೈಕೆ ಆಗದಂತೆ ಇರಿಸಲು ಬಳಸಬಹುದು. ಆಪರೇಶನ್ ಸ್ಟಾರ್ವೇಶನ್‍ನ ಅವಧಿಯಲ್ಲಿ, ಮಿತ್ರದೇಶಗಳ ಪಡೆಗಳು ಜಪಾನ್‍ನ ಸ್ವಂತ ಗಡಿಗಳಲ್ಲಿನ ವ್ಯವಸ್ಥಾಪನಾ ಕಾರ್ಯಾಚರಣೆಗಳನ್ನು ತೀವ್ರವಾಗಿ ಅಡ್ಡಿಪಡಿಸಲು ಮೇಲಿನಿಂದ ಬೀಳಿಸಿದ ಸಿಡಿಗುಂಡುಗಳನ್ನು ಬಳಸಿದವು.
ಕಂಪನೀಸ್ ಆಕ್ಟ್
framed|right|ರಾಷ್ಟ್ರೀಯ ಲಾಂಛನ ''' ಕಂಪನೀಸ್ ಆಕ್ಟ್ 2013 '''
ಸಂಸತ್ತು ಜಾರಿಗೊಳಿಸಿದ ಕಂಪನಿ ಕಾಯಿದೆ 2013, 29 ಆಗಸ್ಟ್ ರಂದು ಭಾರತದ ಅಧ್ಯಕ್ಷರ ಒಪ್ಪಿಗೆಯಂತೆ ಜಾರಿಗೆ ಬಂದಿದೆ. 2013ರ ಈ ಕಾಯಿದೆ ಒಂದು ಸಂಸ್ಥೆಗೆ ಸಂಬಂಧ ಪಟ್ಟ ಕಾನೂನನ್ನು ಕ್ರೋಢೀಕರಿಸಿ, ತಿದ್ದುಪಡಿ ಮಾಡಿದೆ. ಆದರೆ ಕಂಪನಿ ಕಾಯಿದೆ 1956 ಈಗಲೂ ಚಾಲ್ತಿಯಲ್ಲಿದೆ. 30 ಆಗಸ್ಟ್ 2013ರಂದು ಕಂಪನಿ ಕಾಯಿದೆ, 2013, ಅಧಿಕೃತ ಗೆಜೆಟ್ ನಲ್ಲಿ ಸೂಚಿಸಲಾಗಿದೆ. ಈ ಕಾಯಿದೆಯ ಹಲವು ನಿಬಂಧನೆಗಳನ್ನು 12 ಸೆಪ್ಟೆಂಬರ್ 2013ರಂದು ಪ್ರಕಟಿಸಿದ ಅಧಿಸೂಚನೆಗಳ ಮೂಲಕ ಜಾರಿಗೆ ತರಲಾಗಿದೆ.
ಕಂಪನಿ ಕಾಯಿದೆ 2013, ಭಾರತದ ಸಂಸತ್ತಿನ ಮೂಲಕ ಪರಿಚಯವಾದದ್ದು. ಇದು ಒಂದು ಸಂಸ್ಥೆಯ ಏಕೀಕರಣ, ಅದರ ಜವಾಬ್ದಾರಿಗಳು, ಅದರ ನಿರ್ದೇಶಕರು, ಆ ಕಂಪನಿಯ ವಿಸರ್ಜನೆಯನ್ನು ನಿಯಂತ್ರಿಸುತ್ತದೆ. 2013ರ ಈ ಕಾಯಿದೆಯಲ್ಲಿ 470 ವಿಭಾಗಗಳನ್ನು ಹೊಂದಿರುವ 29 ಅಧ್ಯಾಯಗಳು ಮತ್ತು 7 ವೇಳಾಪಟ್ಟಿಗಳಿವೆ. ಕಂಪನಿ ಕಾಯಿದೆ 1956ನೊಂದಿಗೆ ಹೋಲಿಸಿದಾಗ, ರಾಷ್ಟ್ರಾಧ್ಯಕ್ಷರ ಒಪ್ಪಿಗೆ ಪಡೆದು ಈ ಹೊಸ ಕಾಯಿದೆಯಲ್ಲಿ ಭಾಗಷಃ ಬದಲಾವಣೆಗಳನ್ನು ಮಾಡಲಾಗಿದೆ.
ಕಂಪನಿ ಕಾಯಿದೆ 2013 ಸೆಪ್ಟೆಂಬರ್ 12, 2013ರಂದು ಕೆಲವು ಬದಲಾವಣೆಗಳೊಂದಿಗೆ ಜಾರಿಗೆ ಬಂದಿದೆ. ಹಿಂದಿನ ಕಾಯಿದೆಯಡಿ ಖಾಸಗಿ ಕಂಪನಿಗಳ ಸದಸ್ಯರು ಗರಿಷ್ಠ 50 ಆಗಿದ್ದು, ಈಗ 200ರಕ್ಕೆ ಹೆಚ್ಚಿಸಲಾಗಿದೆ. ಈ ಕಾಯಿದೆಯಲ್ಲಿ ಖಾಸಗಿ ಕಂಪನಿಗೆ "ಒಂದು ವ್ಯಕ್ತಿ ಕಂಪನಿ" ಎಂಬ ಪರ್ಯಾಯ ಪದ ನೀಡಲಾಗಿದೆ ಹಾಗೂ ಇದರೊಂದಿಗೆ ಕೇವಲ 98 ನಿಬಂಧನೆಗಳನ್ನು ಸೂಚಿಸಲಾಗಿದೆ. 27 ಫೆಬ್ರವರಿ, 2014ರಂದು ಕಂಪನಿ ವ್ಯವಹಾರಗಳ ಸಚಿವಾಲಯ, ಸಾಂಸ್ಥಿಕ ಸಾಮಾಜಿಕ ಹೊಣೆಗಾರಿಕೆ ಷರತ್ತು ಕುರಿತ ಈ ಕಾಯಿದೆಯ ವಿಭಾಗ 135, 1 ಏಪ್ರಿಲ್, 2014ರಿಂದ ಜಾರಿಗೆ ಬರಲಿದೆ ಎಂದು ಹೇಳಿದ್ದಾರೆ. 26 ಮಾರ್ಚ್, 2014ರಂದು ಕಂಪನಿ ವ್ಯವಹಾರಗಳ ಸಚಿವಾಲಯ ಇನ್ನುಳಿದ 183 ವಿಭಾಗಗಳು, 1 ಏಪ್ರಿಲ್ 2014 ರಿಂದ ತಿಳಿಸಲಾಗುವುದು ಎಂದು ಹೇಳಿದ್ದಾರೆ. ನಂತರ ಕಂಪನಿ ವ್ಯವಹಾರಗಳ ಸಚಿವಾಲಯ ಕರಡು ಅಧಿಸೂಚನೆಯನ್ನು ಪ್ರಸ್ತಾವಿಸಿ ಪರಿಧಿಯಿಂದ ಹಲವಾರು ಖಾಸಗಿ ಕಂಪನಿಗಳನ್ನು ವಿನಾಯಿತಿಸಿತು.
ಹೊಸ ಪರಿಕಲ್ಪನೆಗಳ ಸಂಕ್ಷಿಪ್ತ ವಿವರಣೆ
ಮೂರು ಅಥವಾ ಹೆಚ್ಚು ನಿರ್ದೇಶಕರು ಒಳಗೊಂಡ ಮಂಡಳಿ ಸಾಂಸ್ಥಿಕ ಸಾಮಾಜಿಕ ಹೊಣೆಗಾರಿಕೆ ಸಮಿತಿ ಇದ್ದಾರೆ ಹಾಗಿಲ್ಲ ಯಾವುದೇ ಹಣಕಾಸು ವರ್ಷದಲ್ಲಿ ಐದು ಕೋಟಿ ಅಥವಾ ಹೆಚ್ಚು ನಿವ್ವಳ ಲಾಭ ಅದರಿಂದ ಕನಿಷ್ಠ ಒಂದು ನಿರ್ದೇಶಕ ಸ್ವತಂತ್ರ ನಿರ್ದೇಶಕ ಕಂಗೊಳಿಸುತ್ತವೆ. ಸೀರಿಯಸ್ ಫ್ರಾಡ್ ಇನ್ವೆಸ್ಟಿಗೇಶನ್ ಆಫೀಸ್ (ಷರತ್ತು 211) SFIO ಶಾಸನಬದ್ಧ ಸ್ಥಾನಮಾನ ಪ್ರಸ್ತಾಪಿಸಲಾಗಿದೆ. ಆರೋಪಗಳ ರೂಪುಗೊಳಿಸುವ ನ್ಯಾಯಾಲಯಕ್ಕೆ SFIO ತನಿಖೆ ವರದಿ ಪೊಲೀಸ್ ಅದಿಕಾರಿ ಸಲ್ಲಿಸಿದ್ದ ವರದಿಯನ್ನು ಎಂದು ಪರಿಗಣಿಸಲಾಗುವುದು. SFIO ವಂಚನೆ ಶಿಕ್ಷೆ ಆಕರ್ಷಿಸುತ್ತವೆ ಬಿಲ್ ಕೆಲವು ಅಪರಾಧಗಳ ವಿಷಯದಲ್ಲಿ ಬಂಧಿಸಲು ಅಧಿಕಾರ ಹೊಂದಿರುತ್ತವೆ. ಆ ಅಪರಾಧಗಳ ಗ್ರಾಹ್ಯ ರೀತ್ಯಾ ಮತ್ತು ಅಂತಹ ಯಾವುದೇ ಅಪರಾಧ ಆರೋಪ ವ್ಯಕ್ತಿ ಮಸೂದೆಯ ಸಂಬಂಧಿತ ಷರತ್ತು ಒದಗಿಸಿದ ಕೆಲವು ಪರಿಸ್ಥಿತಿಗಳಲ್ಲಿ ಜಾಮೀನು ವಿಷಯದ ಬಿಡುಗಡೆ ಹಾಗಿಲ್ಲ.
ದೀಪ್ತಿ ಸತಿ
ದೀಪ್ತಿ ಸತಿ ಭಾರತೀಯ ಚಲನಚಿತ್ರ ನಟಿ ಮತ್ತು ಮಾಡೆಲ್ ಆಗಿದ್ದು, ಪ್ರಧಾನವಾಗಿ ಮಲಯಾಳಂ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ. ಅವರು ಕನ್ನಡ, ಮರಾಠಿ ಮತ್ತು ತೆಲುಗು ಚಿತ್ರಗಳಲ್ಲಿಯೂ ಕಾಣಿಸಿಕೊಂಡಿದ್ದಾರೆ. ಅವರು 2014 ರಲ್ಲಿ ಮಿಸ್ ಕೇರಳ ಕಿರೀಟವನ್ನು ಪಡೆದರು.
ವೃತ್ತಿ
ದೀಪ್ತಿ ಸತಿ ತನ್ನ ಮಾಡೆಲಿಂಗ್ ವೃತ್ತಿಜೀವನವನ್ನು ಪ್ಯಾಂಟಲೂನ್ ಫ್ರೆಶ್ ಫೇಸ್ ಹಂಟ್ ಎಂಬ ಸ್ಪರ್ಧೆಯೊಂದಿಗೆ ಆರಂಭಿಸಿದರು. ದೀಪ್ತಿ ಸತಿ ಇಂಪ್ರೆಸಾರಿಯೋ ಮಿಸ್ ಕೇರಳ 2012 ಪ್ರಶಸ್ತಿಯನ್ನು ಗೆದ್ದರು. ಅವರು ಫೆಮಿನಾ ಮಿಸ್ ಇಂಡಿಯಾ 2014 ರ ಮೊದಲ ಹತ್ತು ಫೈನಲಿಸ್ಟ್‌ಗಳಲ್ಲಿ ಒಬ್ಬರಾಗಿದ್ದರು ಮತ್ತು ಮಿಸ್. ಟ್ಯಾಲೆಂಟೆಡ್ 2014 ಮತ್ತು ಮಿಸ್ ಐರನ್ ಮೇಡನ್ 2014 ಶೀರ್ಷಿಕೆಗಳನ್ನು ಸಹ ಪಡೆದರು. ಅವರು 2013 ನೇವಿ ಕ್ವೀನ್ ಪ್ರಶಸ್ತಿಯನ್ನು ಗೆದ್ದರು ಮತ್ತು ಸ್ಪರ್ಧೆಯಲ್ಲಿ ಭಾರತೀಯ ರಾಜಕುಮಾರಿ 2013 ರಲ್ಲಿ ಮೊದಲ ರನ್ನರ್ ಅಪ್ ಆಗಿದ್ದರು. ದೀಪ್ತಿ ಸತಿ ಭಾರತೀಯ ಶಾಸ್ತ್ರೀಯ ನೃತ್ಯ ಪ್ರಕಾರದ ಕಥಕ್ ಹಾಗೂ ಭರತನಾಟ್ಯದಲ್ಲಿ ತರಬೇತಿ ಪಡೆದ ನೃತ್ಯಗಾರ್ತಿಯಾಗಿದ್ದು, ಆಕೆ ಮೂರು ವರ್ಷದವಳಿದ್ದಾಗಿನಿಂದ ತರಬೇತಿಯನ್ನು ಪಡೆದಿದ್ದಾಳೆ.
ದೀಪ್ತಿ ಸತಿ ಅವರು ವಿಜಯ್ ಬಾಬು ಮತ್ತು ಆನ್ ಅಗಸ್ಟಿನ್ ಜೊತೆಯಲ್ಲಿ 2015 ರಲ್ಲಿ ಮಲಯಾಳಂನ ನೀ-ನಾ ಚಿತ್ರದಲ್ಲಿ ನಟಿಸಿದರು, ಇದರಲ್ಲಿ ಲಾಲ್ ಜೋಸ್ ನಿರ್ದೇಶಿಸಿದರು, ಇದರಲ್ಲಿ ಅವರು ಜಾಹೀರಾತು ಕಂಪನಿಯ ಸೃಜನಶೀಲ ನಿರ್ದೇಶಕರಾಗಿ ಶೀರ್ಷಿಕೆ ಪಾತ್ರವನ್ನು ನಿರ್ವಹಿಸಿದರು. ಅವಳು ತನ್ನ ಶಕ್ತಿಯುತ ಟಾಂಬೊಯಿಶ್ ಪಾತ್ರದಿಂದ ಪ್ರೇಕ್ಷಕರನ್ನು ಪ್ರಭಾವಿಸಿದಳು.
ಕತ್ತಲೆ
ಮಾನವರು ಹೆಚ್ಚು ಉಜ್ಜ್ವಲತೆ ಅಥವಾ ಹೆಚ್ಚು ಕತ್ತಲೆಯ ಸ್ಥಿತಿಗಳಲ್ಲಿ ಬಣ್ಣಗಳನ್ನು ವ್ಯತ್ಯಾಸ ಮಾಡಲು ಅಸಮರ್ಥರಾಗಿದ್ದಾರೆ. ಸಾಕಷ್ಟಿಲ್ಲದ ಬೆಳಕಿನ ಸ್ಥಿತಿಗಳಲ್ಲಿ, ಗ್ರಹಿಕೆಯು ವರ್ಣರಹಿತ ಮತ್ತು ಅಂತಿಮವಾಗಿ, ಕಪ್ಪು ಆಗಿರುತ್ತದೆ.
ಕತ್ತಲೆಗೆ ಭಾವನಾತ್ಮಕ ಪ್ರತಿಕ್ರಿಯೆಯು ಅನೇಕ ಸಂಸ್ಕೃತಿಗಳಲ್ಲಿ ಈ ಪದದ ಅಲಂಕಾರಿಕ ಬಳಕೆಗಳನ್ನು ಉಂಟುಮಾಡಿದೆ.
ಸಂಪೂರ್ಣ ಕತ್ತಲೆ ಅಂದರೆ ಸೂರ್ಯನು ದಿಗಂತದ ೧೮ ಡಿಗ್ರಿಗಳಿಗಿಂತ ಕೆಳಗಿರುವ ಸ್ಥಿತಿ.
ಭೌತಶಾಸ್ತ್ರದ ಪರಿಭಾಷೆಯಲ್ಲಿ, ಒಂದು ವಸ್ತುವು ಫೋಟಾನ್‍ಗಳನ್ನು ಹೀರಿಕೊಂಡಾಗ ಅದನ್ನು ಕಪ್ಪು ಎಂದು ಹೇಳಲಾಗುತ್ತದೆ, ಮತ್ತು ಅದು ಇತರ ವಸ್ತುಗಳೊಡನೆ ಹೋಲಿಸಿದಾಗ ಮಬ್ಬಾಗಿ ಕಾಣಿಸುತ್ತದೆ. ಉದಾಹರಣೆಗೆ, ಮಂದ ಕಪ್ಪು ವರ್ಣದ್ರವ್ಯ ಹೆಚ್ಚು ಗೋಚರ ಬೆಳಕನ್ನು ಪ್ರತಿಬಿಂಬಿಸುವುದಿಲ್ಲ ಮತ್ತು ಮಬ್ಬಾಗಿ ಕಾಣಿಸುತ್ತದೆ, ಅದೇ ಬಿಳಿ ವರ್ಣದ್ರವ್ಯ ಬಹಳಷ್ಟು ಬೆಳಕನ್ನು ಪ್ರತಿಬಿಂಬಿಸುತ್ತದೆ ಮತ್ತು ಉಜ್ಜ್ವಲವಾಗಿ ಕಾಣಿಸುತ್ತದೆ. ಒಂದು ವಸ್ತುವು ಮಬ್ಬಾಗಿ ಕಾಣಿಸಬಹುದು, ಆದರೆ ಅದು ಮಾನವರು ಗ್ರಹಿಸಲಾಗದ ಆವರ್ತನದಲ್ಲಿ ಉಜ್ಜ್ವಲವಾಗಿರಬಹುದು.
ಹೊನವಾಡ
ಹೊನವಾಡ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆಗಳು
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ಪಶು ಚಿಕಿತ್ಸಾಲಯ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ
ಕಥಾವರ್ಗ
ಕಥಾವರ್ಗ : ಜನಪದಕಥೆಗಳ ವರ್ಗೀಕರಣದಲ್ಲಿ ಆಶಯ (ಮೊಟೀಫ್) ಮತ್ತು ವರ್ಗಗಳು (ಟೇಲ್ ಟೈಪ್) ಮಹತ್ತ್ವದ ಪಾತ್ರ ವಹಿಸಿವೆ. ಜಾನಪದದಲ್ಲಿ ಇವೆರಡರ ಸಂಬಂಧ ಮತ್ತು ವ್ಯತ್ಯಾಸಗಳ ಅಧ್ಯಯನ ಹಲವು ರೀತಿಯಲ್ಲಿ ಸಹಾಯ ಮಾಡಿದೆ. ಅದರಲ್ಲಿಯೂ ಕಥನ ಸಮಸ್ಯೆಯನ್ನು ಅರ್ಥಮಾಡಿಕೊಳ್ಳುವುದರಲ್ಲಂತು ಇದರಿಂದ ತುಂಬ ಉಪಕಾರವಾಗಿದೆ.
ಹಾ. ಮಾ. ನಾಯಕರು ಹೇಳುವ ಹಾಗೆ ಸ್ಥೂಲವಾಗಿ ಆಶಯ ಕಥೆಯ ವಸ್ತುವನ್ನು ಕುರಿತದ್ದು, ಟೈಪ್ ಅದರ ತಾಂತ್ರಿಕ ಸ್ವರೂಪವನ್ನು ಕುರಿತದ್ದು. ಜನಪದ ಕಥೆಗಳನ್ನು ವರ್ಗ ಮತ್ತು ಆಶಯಗಳ ಆಧಾರದಿಂದ ವರ್ಗೀಕರಿಸುವ ವಿಧಾನವನ್ನು ಮೊಟ್ಟಮೊದಲು ಬಳಕೆಗೆ ತಂದವರೆಂದರೆ ಆಂಟಿ ಆರ್ನೆ ಮತ್ತು ಸ್ಟಿತ್ ಥಾಮ್ಸನ್ ಎಂಬ ವಿದ್ವಾಂಸರು.
ಗೊತ್ತಾದ ಕಥನವೊಂದು ನಿರ್ದಿಷ್ಟವರ್ಗಕ್ಕೆ ಸಂಬಂಧಪಟ್ಟದ್ದೇ ಅಲ್ಲವೇ ಎಂಬುದನ್ನು ಕೆಲವುಸಾರಿ ನಿರಾತಂಕವಾಗಿ ಹೇಳಬಹುದು. ಆದರೆ, ಕಥಾವರ್ಗಗಳ ನಡುವೆ ಗೊಂದಲವುಂಟಾದಾಗ ಅಥವಾ ಗೊತ್ತಾದ ವರ್ಗವೊಂದಕ್ಕೆ ಕಥನವೊಂದು ಸಾಕಷ್ಟು ಸಾದೃಶ್ಯಗಳನ್ನು ಒದಗಿಸದಿದ್ದಾಗ, ಸಹಜವಾಗಿಯೇ ಗಡಿಪ್ರಶ್ನೆಗಳು ಜನ್ಮತಾಳುತ್ತವೆ. ಕಥಾವರ್ಗದ ಈ ವ್ಯತ್ಯಯಗಳು ಕೆಲವು ವಿದ್ವಾಂಸರಲ್ಲಿ, ಅದರಲ್ಲಿಯೂ ಪುರ್ವ ಯುರೋಪಿನವರಲ್ಲಿ, ವರ್ಗಗಳಿಂದ ಕಥೆಗಳನ್ನು ವರ್ಗೀಕರಿಸುವುದರ ಸಪ್ರಮಾಣತೆಯ ಬಗ್ಗೆ ಸಂದೇಹವಾದವನ್ನು ಎಬ್ಬಿಸಿದುವೆಂದು ಸ್ಟಿತ್ಥಾಂಸನ್ ಹೇಳುತ್ತಾನೆ. ಇದಕ್ಕೆ ಕಾರಣಗಳನ್ನು ಸೂಚಿಸುತ್ತ ಆತ, ಈ ಸಂದೇಹವಾದ ಪರಿಶೋಧಕನ ಆಸಕ್ತಿಯಲ್ಲಿನ ಭಿನ್ನತೆಗಳಿಂದ ಉದ್ಭವವಾದುದೆಂದು ಅಭಿಪ್ರಾಯ ಪಡುತ್ತಾನೆ. ಅಂಥ ವಿದ್ವಾಂಸರು ಕಥೆಗಳ ಸಾದೃಶ್ಯಗಳಿಗಿಂತ ಹೆಚ್ಚಾಗಿ ವ್ಯತ್ಯಯಗಳ ನಡುವಣ ಭಿನ್ನತೆಗಳಲ್ಲಿ ಮತ್ತು ನಿರ್ದಿಷ್ಟ ಕಥಾವಕ್ತೃಗಳ ವ್ಯಕ್ತಿತ್ವದಲ್ಲಿ ಆಸಕ್ತರಾಗಿದ್ದರೆಂದೂ ಆತ ಹೇಳುತ್ತಾನೆ. ಕಥಾವರ್ಗವೊಂದಕ್ಕೆ ದೊರೆಯುವ ಭಿನ್ನಪಾಠಗಳನ್ನೆಲ್ಲ ಒಟ್ಟುಗೂಡಿಸಿ, ಅವುಗಳ ಸಾದೃಶ್ಯ ವೈದೃಶ್ಯಗಳ ಮೂಲಕ ನಿರ್ದಿಷ್ಟ ಸ್ವತಂತ್ರ ಕಥಾನಕದ ಮೂಲ ಪ್ರತಿಯನ್ನು ಕಂಡುಹಿಡಿಯುವ ಕೆಲಸ ಇಲ್ಲಾಗುತ್ತದೆ. ಇಂಥ ಸ್ವತಂತ್ರ ಕಥನಗಳುಳ್ಳ ವರ್ಗಗಳು ಯಾವುದೇ ನಿರ್ದಿಷ್ಟ ಸಂಸ್ಕೃತಿಯಲ್ಲಿ ಪರಿಮಿತ ಸಂಖ್ಯೆಯಲ್ಲಿ ಇರುತ್ತವೆ. ಕಥೆಯ ಅಧ್ಯಯನಾಸಕ್ತಿಯನ್ನು ಜಗತ್ತಿನ ಎಲ್ಲ ಭಾಗಗಳಲ್ಲಿನ ವಿವಿಧ ಸಂಸ್ಕೃತಿಗಳಿಗೆ ವಿಸ್ತರಿಸಿದಾಗ ಆಶಯ ಮತ್ತು ವರ್ಗಗಳಿಗೆ ಇರುವ ಕೆಲವು ಸಂಬಂಧ ಮತ್ತು ವ್ಯತ್ಯಾಸಗಳು ಕಾಣಸಿಗುತ್ತವೆ. ಹಾಗೆ ನೋಡಿದಾಗ, ಆಶಯ ಅಂತಾರಾಷ್ಟ್ರೀಯ ಸಂಬಂಧವನ್ನು ಪಡೆದುಕೊಂಡಿರುವುದು ಕಂಡುಬಂದರೆ, ಕಥಾವರ್ಗಗಳು ಪರಿಮಿತ ಭೌಗೋಳಿಕ ಎಲ್ಲೆಯೊಂದಕ್ಕೆ ಮಿತಿ ಕಲ್ಪಿಸಿಕೊಂಡಿರುವ ಹಾಗೆ ಕಾಣಬರುತ್ತದೆ. ವರ್ಗ ಕಥನತಂತ್ರಕ್ಕೆ ಸಂಬಂಧಪಟ್ಟಿದ್ದರಿಂದ, ಕಥೆ ಹೇಳುವ ಪ್ರಾದೇಶಿಕ ಶೈಲಿ, ತಂತ್ರ, ರಚನಾದಿ ವಿಶಿಷ್ಟತೆಗಳಿಂದ ಕೂಡಿಕೊಂಡಿರಲಿಕ್ಕೂ ಸಾಕು. ಆದ್ದರಿಂದ ಕಥನ ಸಾದೃಶ್ಯಗಳು ವಸ್ತುವಿನ ದೃಷ್ಟಿಯಿಂದ ಜಗತ್ತಿನಾದ್ಯಂತ ಕಂಡುಬಂದರೂ ಅವುಗಳ ನಿರೂಪಣಾತಂತ್ರಗಳನ್ನು ಈ ಭೌಗೋಳಿಕ ಹಿನ್ನೆಲೆಯಲ್ಲಿ ಪರಿಭಾವಿಸಬೇಕಾಗುತ್ತದೆ. ಆಶಯಗಳ ತೌಲನಿಕ ಅಧ್ಯಯನದಿಂದ ಅವುಗಳಿಗೆ ಐತಿಹಾಸಿಕ ಸಂಬಂಧವಿಲ್ಲದಿರುವುದು ವ್ಯಕ್ತವಾಗುತ್ತದೆ. ಆದರೆ ಪೂರ್ಣಕಥಾವರ್ಗವೊಂದು ತನ್ನ ವ್ಯತ್ಯಯಗಳ ನಡುವೆ ಐತಿಹಾಸಿಕ ಸಂಬಂಧವೊಂದನ್ನು ಸ್ಥಾಪಿಸಿಕೊಂಡಿರುತ್ತದೆ. ಹೀಗಾಗಿ ಭೌಗೋಳಿಕ ಮತ್ತು ಐತಿಹಾಸಿಕ ದೃಷ್ಟಿಗಳೆಂದು ಕಥಾವರ್ಗದ ಲಕ್ಷಣಗಳೆರಡು ಎಂಬುದನ್ನೂ ಇವೇ ಆಶಯದಿಂದ ವರ್ಗವನ್ನು ಬೇರೆಯಾಗಿಸಿರುವು ದೆಂಬುದನ್ನೂ ಮನಗಾಣಬಹುದು. ಈ ಹಿನ್ನೆಲೆಯಲ್ಲಿ ಕಥೆಗಳ ಭಿನ್ನಪಾಠಗಳಿಂದ ಮೂಲಪ್ರತಿಯನ್ನು ಕಂಡುಹಿಡಿಯಲು ಹೊರಟ ಭೌಗೋಳಿಕ-ಚಾರಿತ್ರಿಕ ವಿಧಾನ ನಿಂತಿದೆ.
ಹೀಗೆ ಕ್ರಮಬದ್ದವಾಗಿ ಅಧ್ಯಯನ ಮಾಡಿದ ಮೇಲೆ ಪ್ರತಿ ಭಾಷೆಯಲ್ಲಿಯೂ ವರ್ಗ ಮತ್ತು ಆಶಯ ಸೂಚಿಗಳನ್ನು ಸಿದ್ದಪಡಿಸಬೇಕಾಗುತ್ತದೆ. ಈ ಸೂಚಿಗಳನ್ನು ಮೊದಲಬಾರಿಗೆ ಸಿದ್ಧಪಡಿಸಿದವರು ಪ್ರಖ್ಯಾತ ಜಾನಪದ ವಿದ್ವಾಂಸರಾದ ಆಂಟಿ ಆರ್ನೆ ಮತ್ತು ಸ್ಟಿತ್ ಥಾಂಸನ್ ಅವರು. ಅವರ ಈ ಅಧ್ಯಯನ ಕಥೆಯ ವರ್ಗೀಕರಣದಲ್ಲಿ ಹೊಸ ಅಧ್ಯಾಯವೊಂದನ್ನೇ ತೆರೆಯಿತು. ಅಲ್ಲದೆ, ಈಗ ಅವರ ಸೂಚಿಗಳು ಎಲ್ಲ ಕಡೆಯೂ ಜನಪ್ರಿಯವಾಗಿ ಬಳಕೆಯಾಗುತ್ತಿವೆ. ಇಂಥ ವ್ಯಾಪಕ ವರ್ಗೀಕರಣದ ಅವಶ್ಯಕತೆಯನ್ನು ಮೊದಲ ಬಾರಿಗೆ ಕಂಡುಕೊಂಡವರು ಕಾರ್ಲೆ ಕ್ರೊಹ್ನ. ಆತ ಇದರ ಪುರ್ಣ ಜವಾಬ್ದಾರಿಯನ್ನು ಆಂಟಿ ಆರ್ನೆಗೆ ವಹಿಸಿದ. ಆರ್ನೆ ದೊರೆತಿರುವ ಎಲ್ಲ ಕಥೆಗಳ ಅಭ್ಯಾಸದಿಂದ ವರ್ಗಗಳನ್ನು ಪಟ್ಟಿಮಾಡಿದ. ಇದರಿಂದ ಕಥೆಗಳ ಮೂಲರೂಪವನ್ನು ನಿರ್ಧರಿಸಲು ಸಾಧ್ಯವಾಯಿತು. ಜನಪದ ಕಥೆಗಳು ಸಮಗ್ರವಾಗಿ ಸಿಕ್ಕುವ ವರೆಗೆ ವರ್ಗಸೂಚಿ (ಟೈಪ್ ಇಂಡೆಕ್ಸ್‌) ಬೆಳೆಯುತ್ತ ಹೋಗುತ್ತದೆ. ಹೊಸದು ಸಿಕ್ಕಿದಂತೆಲ್ಲ ಅದಕ್ಕೆ ಸೇರಿಸುತ್ತ ಹೋಗಬೇಕಾಗುತ್ತದೆ. ಆರ್ನೆ ಬಹಳವಾಗಿ ಶ್ರಮಿಸಿ ಇದನ್ನು ಒಂದು ನೆಲೆಗೆ ತಂದ. ಆದರೆ ಅದನ್ನು ಪ್ರಕಟಪಡಿಸುವ ಮೊದಲೆ, ಫಿನ್ಲೆಂಡಿನ ಈ ವಿದ್ವಾಂಸ 1923ರಲ್ಲಿ ತೀರಿಕೊಂಡ. ಆಮೇಲೆ ಈ ಕೆಲಸವನ್ನು ಸ್ಟಿತ್ ಥಾಂಸನ್ಗೆ ವಹಿಸಿಕೊಡಲಾಯಿತು. ಥಾಂಸನ್ ವರ್ಗಸೂಚಿಯನ್ನು ಇನ್ನಷ್ಟು ವಿಸ್ತರಿಸಿ 1928ರಲ್ಲಿ ದಿ ಟೈಪ್ಸ್‌ ಆಫ್ ದಿ ಪೋಕ್ ಟೇಲ್ ಎಂಬ ಹೆಸರಿನಲ್ಲಿ ಗ್ರಂಥವೊಂದು ಪ್ರಕಟವಾಗಲು ನೆರವಾದ.
ವರ್ಗಸೂಚಿಯಿಂದ ಹಲವು ರೀತಿಯ ಉಪಯೋಗಗಳಿವೆ. ಅಪಾರ ಜನಪದ ಕಥೆಗಳ ಉಗ್ರಾಣವಾಗಿರುವ ನಿಶ್ಚಿತ ಪ್ರದೇಶವೊಂದರ ಸಾಂಪ್ರದಾಯಿಕ ಕಥನ ಪರಿವೀಕ್ಷಣೆಗೆ ಅಡಿಪಾಯ ಹಾಕುವ ಉದ್ದೇಶದಲ್ಲಿ ವರ್ಗಸೂಚಿ ಅವಶ್ಯವಾಗುತ್ತದೆ. ವರ್ಗವೊಂದರ ಎಲ್ಲ ಪಾಠಾಂತರಗಳು ಅನುವಂಶೀಯ ಸಂಬಂಧವನ್ನು ಪಡೆದಿರುವುದನ್ನು ಇದು ಸೂಚಿಸುತ್ತದೆ. ಇದಲ್ಲದೆ ಮೂಲಭೂತವಾಗಿ ಕಥಾವರ್ಗಗಳು ಎಷ್ಟಿವೆ. ಯಾವ ರೀತಿಯಲ್ಲಿವೆ ಎಂಬೆಲ್ಲ ಅಂಶಗಳನ್ನು ಸಾಧಾರಪಡಿಸಲು ವರ್ಗ ಸೂಚಿಯಂಥ ಕೃತಿ ತೀರ ಉಪಯುಕ್ತವಾಗುತ್ತದೆ. ಮುಂದಿನ ಯಾವುದೇ ಅಧ್ಯಯನಕ್ಕೆ ಇದು ಮೂಲಸಾಮಗ್ರಿಗಳನ್ನು ಒದಗಿಸುವ ಆಕರ ಗ್ರಂಥವಾಗಿ ಉಳಿದುಕೊಳ್ಳುತ್ತದೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕಥಾಸಾಹಿತ್ಯ
ಭಾರತೀಯ ಬಂ‍‍ಡವಾಳ ಪತ್ರಗಳು
thumb|ಸೆಬಿಯ ಪ್ರಧಾನ ಕಚೇರಿ
ಭಾರತೀಯ ಬಂ‍‍ಡವಾಳ ಪತ್ರಗಳು &ವಿನಿಮಯ ಮಂಡಳಿಯನ್ನು ೧೨ನೇ ಏಪ್ರಿಲ್ ೧೯೮೮ ರಲ್ಲಿ ಭಾರತ ಸರ್ಕಾರವು ಸ್ಥಾಪಿಸಿತು. ದೇಶದಲ್ಲಿ ಬಂಡವಾಳ ಮಾರುಕಟ್ಟೆಯನ್ನು ಕ್ರಮಬದ್ದಗೊಳಿಸಿ, ಭದ್ರತಾ ಪತ್ರಗಳ ಮಾರುಕಟ್ಟೆಯ ಆರೋಗ್ಯಕರ ಬೆಳವಣಿಗೆ & ಹೂಡಿಕೆದಾರರಿಗೆ ಹಿತ ರಕ್ಷಣೆಯನ್ನು ಒದಗಿಸುವುದು ಇದರ ಮುಖ್ಯ ಧ್ಯೇಯವಾಗಿದೆ. ೧೯೯೨ರಲ್ಲಿ ಜಾರಿಗೆ ತರುವ ಮೂಲಕ ಸೆಬಿಗೆ ಕಾನೂನಿನನ್ವಯ ಸ್ಥಾನ ದೊರಕಿತು. ಸೆಬಿ ಸಂಸ್ಥೆಯು ಅರೆ-ನ್ಯಾಯಿಕ, ಅರೆ-ಶಾಸಕಾಂಗ, ಅರೆ-ಕಾರ್ಯಾಂಗವಾಗಿ ಕಾರ್ಯನಿರ್ವಹಿಸುತ್ತದೆ. ಬಂಡವಾಳ ಮಾರುಕಟ್ಟೆಗೆ ಸಂಬಂಧಿಸಿ ಹಲವು ಅಧಿಕಾರಗಳನ್ನು ಸೆಬಿಗೆ ನೀಡಲಾಯಿತು.ಅವು ಯಾವುದೆಂದರೆ:
ಸೆಬಿಯ ಪ್ರಮುಖ ಉದ್ದೇಶಗಳು:
ವರ್ಗ:ಭಾರತದ ಅರ್ಥ ವ್ಯವಸ್ಥೆ
ಕನಮಡಿ
ಕನಮಡಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ, ಶ್ರೀ ವೆಂಕಟೇಶ್ವರ ದೇವಾಲಯ, ಶ್ರೀ ಪಾಂಡುರಂಗ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ. ಶ್ರೀ ಧರಿದೇವರ ಹಾಗೂ ಜಕ್ಕಮ್ಮ ದೇವಿಯ ದೇವಸ್ತಾನ
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆಗಳು
ಆಹಾರ ಬೆಳೆಗಳು
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಹಬ್ಬಗಳು
ಪ್ರತಿವರ್ಷ  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ರಾಜ್ಯ ಹೆದ್ದಾರಿ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ